text:
पटना। राष्ट्रीय औसत स कम सकल नामांकन अनुपात (जीईआर) वाला प्रदेश क शैक्षिक रूप स पिछड़ल 25 जिला मे माडल कॉलेज खोलबाक प्रस्ताव कए वित्त विभाग हरी झंडी द देलक अछि। प्रत्येक पर आठ करोड़ क लागत आउत। इ सबटा कॉलेज अंगीभूत होयत आ पांच साल क उपरांत एकरा स्वायतता देबाक प्रस्ताव अछि। मॉडल हेबाक तात्पर्य इ अछि जे एहि मे व्यावसायिक शिक्षा पर अधिक जोर रहत।
केन्द्र प्रायोजित योजना क तहत देश क 374 शैक्षिक रूप स पिछड़ल जिला मे जतय जीईआर कम अछि, ओहि ठाम डिग्री कॉलेज खोलबाक अछि। प्रदेश क 38 मे स 25 जिला शैक्षिक रूप स पिछड़ अछि, जाहि ठाम सकल नामांकन अनुपात 12.4 क राष्ट्रीय औसत स कम अछि। पिछला माह मानव संसाधन विकास विभाग क प्रधान सचिव अंजनी कुमार सिंह एहि संबंध मे दिल्ली मे आयोजित बैठक मे भाग लेने छलाह। एहि माडल कॉलेज मे स प्रत्येक क स्थापना पर राज्य सरकार 5.33 करोड़ आ केन्द्र सरकार 2.67 करोड़ क राशि देत। प्रत्येक कॉलेज पर हर वर्ष होइवाला 1.5 करोड़ क रेकरिंग खर्च क वहन पूर्ण रूप स राज्य सरकार करत। वित्त विभाग राज्य सरकार क दिस स एहि 25टा कॉलेज क स्थापना आ संचालन मे खर्च होइवाला राशि कए मंजूरी द देलक अछि। ओहन जिला मे जाहि ठाम अल्पसंख्यक, अनुसूचित जाति आ अनुसूचित जन जाति क कुल संख्या जिला क कुल आबादी क 20 प्रतिशत स बेसी अछि, ओहि ठाम इ कॉलेज पहिने खोलल जाइत। किशनगंज , अररिया , शिवहर (6 प्रतिशत), पश्चिम चंपारण (6.3 प्रतिशत), सुपौल(6.7 प्रतिशत), पूर्वी चंपारण (6.9 प्रतिशत), जमुई (6.9 प्रतिशत), सीतामढ़ी (7.1 प्रतिशत), गोपालगंज (7.5 प्रतिशत), कटिहार (7.5 प्रतिशत), मधेपुरा (8.3 प्रतिशत), बांका (8.4 प्रतिशत), समस्तीपुर (8.8 प्रतिशत), पूर्णिया (8.9 प्रतिशत), खगडिय़ा (9 प्रतिशत), लखीसराय (10.1 प्रतिशत), नवादा (10.4 प्रतिशत), सिवान (10.4 प्रतिशत), सहरसा(10.06 प्रतिशत), मधुबनी(10.7 प्रतिशत), कैमूर(11.2 प्रतिशत), दरभंगा(11.3 प्रतिशत), बेगूसराय(12 प्रतिशत), औरंगाबाद(12.2 प्रतिशत) आ वैशाली(13.3 प्रतिशत जीईआर) मे इ कॉलेज खोलल जाइत।


c: text/html

text:
सनातन धर्ममे मरणोपरान्त दाह-संस्कार कएल जाइत अछि। एहि संस्कारक संकेत हमरालोकनिकें ऋग्वेदमे सेहो भेटैत अछि। यज्ञमे अग्निक प्रार्थना करैत कहल गेल अछि जे हे अग्निदेव, मांस भक्षण केनिहार, शरीरकें यमलोक धरि पहुँचौनिहार अर्थात् शव कें डाहनिहार अहा यमलोक चल जाउ। एतय यज्ञमे अहाँ अपन दोसर रूपमे आबि देवतासभक लेल हविष्य लए जाउ। एहि मन्त्रमे अग्निक दू टा रूप भेटैत अछि-
- मरणोपरान्त शरीरकें यमलोक धरि पहुँचौनिहार,
- देवताकें हविष्य पहुँचौनिहार
मन्त्र एहि प्रकारक अछि-
क्रव्यादमग्निं प्रहिणोमि दूरं यमराज्यं गच्छतु रिप्रवाहः।
इहैवायमितरो जातवेदाः देवेभ्यो हव्यं वहतु सुप्रजानन्।। (10.16.9)
एहि मन्त्रमे स्पष्ट संकेत अछि जे मृत्युक उपरान्त अग्नि-संस्कारक विधान भारतमे ऋग्वेदकालसँ अछि। एहि दाह संस्कारसँ पहिने अभ्युक्षण अर्थात् स्नान करएबाक विधान छैक, जे वर्तमानमे सभ प्रचलित पद्धतिमे उपलब्ध अछि। एहि स्नानक संकेत हमरालोकनिकें ऋग्वेदक 10म मण्डलक 14म सूक्त यमसूक्तमे भेटैत अछि। ओतय कहल गेल अछि जे श्मशानमे चारि आँखिवला दू टा कुकुर अछि, जे शवकें दूषित करवाक लेल तत्पर रहैत अछि, किन्तु ओ शवकें छुबि नै पबैत अछि किएक तँ शवक अभ्युक्षण अर्थात् मन्त्रसँ अभिषेक एवं स्नान करा देल गेल अछि।
इहो अवधारणा छैक जे श्मशानक ओ भूमि-खण्ड यमराज मृतक कें देलनि, जतय मृतकक दाह संस्कार होएत। ओतए सँ सभ पिशाचकें दूर हटि जेबाक लेल कहल जाइत अछि- “शवक लेल दाहभूमि(श्मशान) मे रहएवला भूत-पिशाचलोकनि, एहि मृत यजमानक दाहभूमि कें छोडि अहाँसभ दूर भागि जाउ। ई भूमि मृतक यजमानक स्थान थीक। ई स्थान दिनक द्वारा रातिक द्वारा आ अभ्युक्षण लेल जल द्वारा पवित्र कएल गेल अछि। मृतकक देवता यमराज ई स्थान मृतक कें देने छथि।”
एतहि श्मशानक अग्निदेवसँ प्रार्थना कएल गेल अछि जे अहाँ मृतक कें ओतए लए जाउ, जतए हुनक पूर्वज गेल छथि आ यमलोकमे यमराजक संग प्रसन्नतापूर्वक रहि रहल छथि।
मरणोपरान्त कएल जाए वला श्राद्धक सम्बन्धमे यद्यपि किछु परवर्ती पन्थमे प्रश्नचिह्न लगाओल गेल अछि, जेना कि आर्यसमाजीलोकनि कहैत छथि, मुदा जँ वैदिक साहित्यक पुनरवलोकन करी तँ देखैत छी जे ऋग्वेदक अनेक सूक्तमे श्राद्धक उल्लेख भेल अछि तथा मरणोपरान्त अपन माता-पिताक श्राद्धकर्मकें श्रेष्ठ कहल गेल अछि। ऋग्वेदमे श्राद्धक मूल तथ्यक उल्लेख एकर प्राचीनता सिद्ध करैत अछि।
पुनर्जन्म भारतक सनातन मान्यता थीक। वैदिक, बौद्ध आ जैन एहि तीनू परम्परामे पुनर्जन्मक सिद्धान्त कें स्वीकार कएल गेल अछि। श्रीमद्भगवद्गीताक मान्यता अछि जे जेहिना हमरालोकनि फाटल-पुरान वस्त्रकें उतारि नव वस्त्र पहिरैत छी ओहिना आत्मा जीर्ण, रोगी आ अशक्त शरीरकें छोडि नव शरीरमे प्रवेश करैत अछि। यैह मृत्यु आ पुनर्जन्म थीक। आत्मा कहियो मरैत नै अछि, ने जन्म लैत अछि। ओ अजर-अमर अछि।
वैदिक मान्यता अछि जे हमरालोकनिक पूर्वज यमलोक जाइत छथि। ओतए यमक प्रसन्नताक कारणें हुनक कृपासँ नीक स्थान पबैत छथि, जतए ओ अपन पूर्वजक संग रहैत विभिन्न प्रकारक सुख-भोग करैत छथि। अतः मृत्युक देवता यमकें प्रसन्न करबाक लेल हुनक स्तुति करब, हविष्यसँ हुनका प्रसन्न करब प्रत्येक मृतकक सन्तानक कर्तव्य थीक, जाहिसँ हुनक माता-पिता मरणोपरान्त यमराजक कृपा पाबि सकथि आ अपन पूर्वजक लोकमे जाए हुनकासँ मीलि रहि सकथि। संगहिँ हुनका प्रेतलोकमे बौआए नै पडनि।
ऋग्वेदक दशम मण्डलक 14म सूक्त यमसूक्तमे मृत प्राणीक आत्मज पुत्रकें संबोधित करैत कहल गेल अछि जे अहाँक पितरक स्वामी यमराज छथि, जे श्राद्धमे देल गेल अन्न कें ग्रहण करैत छथि, अहाँ ओहिसँ हुनका तृप्त करू। यम विधानपूर्वक कएल गेल श्राद्धसँ प्रसन्न होइत छथि आ मृत प्राणीकें अभीष्ट स्थान (स्वर्ग) जेबाक सभटा बाट प्रशस्त खोलि दैत छथि। मरणोपरान्त जीवकें सद्गति देबाक अधिकारी ओएह छथि।
एही सूक्तमे आगाँ संकेत अछि जे मृत प्राणी स्वर्गमे देवराज इन्द्रक प्रजा बनि जाइत छथि। एहि पितरलोकनिमे जे महत्तवपूर्ण कव्य, अंगिरस्, ऋक्व आदि पितर छथि ओ क्रमशः इन्द्र, यम आ बृहस्पतिक सेहो सहायता करैत छथि। ई सभ वर्द्धमान (बढनिहार) पितर थिकाह, सदिखन बढैत रहैत छथि। हुनकालोकनिक एहि स्वर्गक जीवन लेल श्राद्ध कए यमकें प्रसन्न करब आवश्यक अछि।
एही सूक्तमे यमसँ प्रार्थना कएल गेल अछि जे अहाँ श्राद्धकर्ममे आबि कुशक आसन पर बैसि यजमान (कर्ता)कें इच्छित फल दियनु। कर्ता यजनामक रूपमे कामना करैत छथि जे हमर पहिलुक पूर्वज अर्थात् पितामह, पितामही, प्रपितामह, प्रपितामही आदि ऊपरक पीढीक छलाह ओ पहिनहिँ मरणोपरान्त जाहि बाटें गेल छथि ओही बाट होइत हमर ई नवीन पूर्वज (जनिक श्राद्ध भए रहल अछि ओ पिता-माता आदि) जाथु आ एहि श्राद्धमे अन्नसँ तृप्त यमदेवता एवं राजा वरुणक दर्शन करथु।
एही यमसूक्तमे कर्ता अपन मृत माता-पितासँ प्रार्थना करैत छथि जे हे मृतक, अहाँक पितर स्वर्गमे पहिनहिंसँ विराजमान छथि, हुनकासँ जाए मीलि जाउ। अहाँ जे एहि लोकमे इष्टापूर्त्त (यज्ञादि एवं श्रौत-स्मार्त्त निरूपित दान आदि) कएल अछि ओ फल अहाँकें भेटि जाए। एहि इष्टापूर्त्तक फलसँ अहाँ पापरहित भए व्रियमाण नामक ग्रह पर स्थान पाबी आ अपन सुन्दर कान्तिमय शरीरकें पाबी।
एहि मन्त्रमे इहो संकेत कएल गेल अछि जे यमलोकमे प्रत्येक प्राणी अपन प्रकाशमान शरीर कें धारण करैत छथि आ अपन पूर्वजक बीच रहैत सुख भोगैत छथि। यैह संकल्पना वर्तमान श्राद्धपद्धतिमे सपिण्डीकरणक नियमन करैत अछि।
एही प्रकारें ऋग्वेदक 10म मण्डलक 15म सूक्त पितृ-सूक्तमे कर्ता अपन पितरसँ प्रार्थना करैत छथि जे ओहि सभ पितरकें हमर प्रणाम अछि, जे पहिनहिं मृत्यु पओने छथि, जेना- पितामह, ज्येष्ठ भ्राता आदि। हुनका संगहिँ जे पितर बादमे मुइल छथि- जेना छोट भाए आदि। जे पितर नव जन्म ग्रहण कए बन्धुरूपमे एहि पृथ्वी पर आबि चुकल छथि अथवा जे पितर द्युलोकमे श्रेष्ठ लोकनिक बीचमे छथि, ओहि सभ पितरकें आइ प्रणाम करैत छी। ।
एहि प्रकारे ऋग्वेदक तीन सूक्तमे मृत्युक उपरान्त सन्तानक द्वारा कएल जाएवला श्राद्धकर्मक मूल भावना निहित अछि। संगहिं हमरालोकनि देखैत छी जे एतए सामान्य मनुष्यक चर्चा कएल गेल अछि, कोनो जातिविशेषक नै। व्यवहारोमे प्रत्येक जातिक प्रत्येक गृहस्थक लेल श्राद्धक विधान भेल अछि। यद्यपि मध्यकालमे श्राद्धक स्वरूपमे किंचित् विस्तार भेल अछि।
एहि तीनू सूक्तक अधिकांश मन्त्र वर्तमान श्राद्ध-पद्धतिमे उपलब्ध अछि। एहि तीनू सूक्तकें मूल रूपमे पढलासँ एकर महत्त्व स्पष्ट होएत आ आर्यसमाजक द्वारा कएल गेल श्राद्धक मजाक उड़एबाक बात स्पष्ट भए जाएत।
वास्तवमे दयानन्द सरस्वती अपन ऋग्वेदक अनुवादमे सभटा उलट-फेर कएने छथि। एकहि सूक्तमे यम शब्दक अर्थ कतहु ईश्वर कहैत छथि, तँ कतहु नियन्ता कहैत छथि, कतहु इन्द्रियकें वशमे केनिहार लिखैत छथि। एहि प्रकारें अनवस्था छनि। संगहि यम शब्दक जे अर्थ परवर्ती पौराणिक कालमे हमरालोकनि देखैत छी ओएह रूप ऋग्वेदोमे मानव उचित थीक। दयानन्द सरस्वती जें कि ऋग्वेदमे सेहो एकेश्वरवाद देखैत छथि आ मन्त्र-ब्राह्मणयोर्वेदनामधेयम् के खण्डन कए ब्राह्मण भागकें महत्त्वहीन मानि नेने छथि तें ई सभटा भ्रम भेल छनि। एतए हमरालोकनिकें देखबाक चाही जे सायण आदि जे प्राचीन भाष्यकार भेल छथि हुनक व्याख्याकें प्रामाणिक मानी। कारण जे ओ लोकनि भारतक परम्पराकें बड लग सँ देखने रहथि।
ऋग्वेदक पितृ-सूक्त आ यम-सूक्त हिन्दी अनुवादक संग, धर्मायण, पटना, अंकसंख्या- 87 (पढबाक लेल एतए दबाउ)>>
पौराणिक साहित्यमे रुचिस्तव पितृकर्मक महत्त्व पर पूर्णतः प्रकाश दैत अछि। श्राद्धकालमे एकर पाठ सेहो विशेष फल दायक होइत छैक। एहि कथामे पितरक आशीर्वादसँ रुचि नामक व्यक्तिक उन्नतिक कथाकें बड़ मार्मिक ढंग सँ कहल गेल अछि।

robotstxt: allowed

filter: keep


text:
जीवनी
जीवनी जीवनक वृतान्तकें कहल जाएत अछि। ई साहित्यकें एक पुरान विधा सेहो छी। प्रसिद्ध इतिहासज्ञ आ जीवनी-लेखक टामस कारलाइल अत्यन्त सोझ आ सङ्क्षिप्त परिभाषामे एकरा "एक व्यक्तिक जीवन" कहने अछि। एहि तरह कोनो व्यक्तिकें जीवन वृत्तान्तसभकें सचेत आ कलात्मक ढङ्ग सँ लिख देनाए जीवनचरित कहल जाए सकैत अछि। यद्यपि इतिहास किछ हदधरि, किछ लोगसभक रायमे, महापुरुषसभक जीवनवृत्त छी तथापि जीवनचरित ओहि सँ एक अर्थमे भिन्न भऽ जाएत अछि। जीवनचरितमे कोनो एक व्यक्तिकें यथार्थ जीवनक इतिहासक आलेखन होएत अछि, अनेक व्यक्तिसभक जीवनकें नै। मुदा जीवनचरितक लेखक इतिहासकार आ कलाकारक कर्त्तव्यकें किछ समीप नै आबि नै रहि सकैत अछि। जीवनचरितकार एक दिस तँ व्यक्तिकें जीवनक घटनासभक यथार्थता इतिहासकारक रुपमे स्थापित करैत अछि; दोसर दिस ओ साहित्यकारक प्रतिभा आ रागात्मकताक तथ्यनिरूपणमे उपयोग करैत अछि। ओकर ई स्थिति सम्भवत: ओकरा उपन्यासकारक निकट सेहो लाबि दैत अछि।
जीवनचरितक सीमाकें यदि विस्तार कएल जाए तँ ओकर अन्तर्गत आत्मकथा सेहो आबि जाएत।


text:
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत।बस अहाँकें jnjmanu@gmail.comपर एकटा मेल करैकेँ अछि। हम अहाँकेँ“अहाँक ब्लॉग”पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्धरचना, चित्रकारी आदि अपन हाथे स्वं प्रकाशित करए लागब।
सोमवार, 3 मार्च 2014
मिथिलाक माटिसँ सिनेह राखू
सबरंगी बात, आलेख - डा० कैलाश कुमार मिश्र
नेना जखन रही तँ माए सदिखन कहथि: "बंटि चुटि खाइ राजा घर जाइ , असगर खाइ डोमा घर
जाइ" । ई गप्प तखन कहथि जखन घरमे कोनो खेबाक किंवाखेलबाक बस्तु कम होइत छल आ हम सभ भाइ बहिन बेसीसँ बेसी लेबाक लेल झगड़ा करएलगैत रही। माए केर
आज्ञा मुदा वात्सल्यसँ भरल ई होइत छल जे जतबे वस्तु अछिओकरा अपनामे सामंजस्यक संग बांटि लिअ' । फेर की,जे कियोक भाइ बहिन बटैैतछलहुँ से पूर्ण निष्ठाक संग। सबहक मुँहपर
प्रसन्नताक भाव। कमो समानमेपरिपूर्ण होबाक संतोष। हृदयसँ तिरपीत भेल मोन आ मस्तिष्क ।
ओहि समानपरसबहक अधिकार आ ओहि समानसँ सभकेँ सिनेह। जखन ई बात स्मरण करैत छी तँ बुझनाजाइत अछि जे इहे बात
मैथिली भाषाक प्रति समस्त मिथिलामे आ मिथिलासँ बाहररहनिहार सभ वर्ग,सम्प्रदाय, जाति, धर्म आदि केर मैथिली
समुदायमे किएक नहिहोइत छन्हि? कहीँ मैथिली भाषाक रस आ स्वरक बट्बारामे हमरा लोकनि छोट-पैघ,
ऊँच-नीच,
जाति-वर्ग क्षेत्र आदिक नामपर कुकरौझ तँ नहि करए लगैत
छी? ई बड़काप्रश्न अछि जकर तहमे जेनाइ आवश्यक।
मैथिलीभाषा आ साहित्यक तुलना कंसार वालीसँ कएल जा सकैत अछि। जखन नेना रही तँबीचमे एक अधिबेसु
महिला साँझ कए कंसार लगबैत छली। आमक गाछक छाहरिमे एकटाफुसही घर आ घरमे एकटा चुल्हा। चुल्हा जरेबाक लेल
पात, बाँसक करची आ आन आनतरहक अनेरुआ जारनि।
दूटा फुटलाहा तौलाकेँ खपड़ि चुल्हामे चढ़ल। एकटामे बालु आदोसरमे अन्न भुजबाक प्रयास। गामक घर सभसँ बच्चा
एवं आन आन लोक सभ अनाजजेना चाउर, गहुम,बदाम केराउ आदि
कंसार वाली लग लए कऽ अबैत छल। कनसार वालीओहि अन्न सभकेँ दक्षताक संग भुजि दैत छलैक आ
बदलामे एक दू मुठ्ठी अन्न अपनमेहनतानाक तौरपर राखि लैत छली। ओहि कंसारपर भुजा भुजेबाक
अधिकार सबहक छलैक।सभकेँ ओहि महिलापर विश्वास छलैक।
हमराजनैत मैथिलीकें ओहिना सभ वर्ग, जाति आ क्षेत्र (मिथिलाक क्षेत्र )क पिआर आसिनेह भेटबाक चाही मुदा एहेन स्थिति अछि नहि। हमरा
लोकनि छोट-छोट गप्पपरलड़ैत छी। हालहिँमे जगदीश प्रसाद मंडलकेँ
गुवाहाटीक समारोहमे मुख्य अतिथिनहि बनए देल गेलन्हि। नचिकेता जीकेँ पोथीपर हमरा लोकनि उचित
धियान नहिदेलहुँ। कियोक बजलाह जे विद्यापति हजाम छलाह तँ बहुतो रास लोक आमील पीलेलन्हि। नारा देमय
लगलाह जे विद्यापति ब्राह्मण छलाह। मुख्य गप्प ई अछिजे विद्यापति मिथिलाक गौरव छथि। एक घरीकेँ लेल
मानि लिअ' जे विद्यापति हजामछलाह तँ की ओ महान
नहि छथि? महानताकेँ जाति
धर्मसँ की मतलब ? विद्यापति जेछथि वा जे छलाह से
अपूर्व छलाह। जखन ई विवाद पढ़लहुँ आ पक्ष आ विपक्ष दुनूकवार्तालाप देखल तँ मोन घोर भ गेल। इहे थिक
मैथिलीक दशा। हमरा लोकनिमैथिलीक नामपर जाति-पांतिक संकीर्णतामे डूबल छी। धिक्कार अछि!
एखन एकनीक परम्पराक विकास भए रहल अछि। तथाकथित छोट जातिमे मैथिली भाषा, साहित्यकप्रति रुझान बढ़ल अछि। नव-नव कवि , लेखक साहित्यकार,
सृजनशीलतामे उत्साहितछथि। नव बिम्ब नब भावनाक जन्म भए रहल अछि।
हलांकी किछु लोक जे पहिनेसँ बिनाजनने मैथिलीपर धाक जमेने छथि से लोकनि एहि नव रचनाकार
लोकनिकेँअस्तित्वकेँ स्वीकार करबाक लेल तैयार नहि छथि। होइत छन्हि जेना हुनकर बपौतीसम्पतिपर दोसरो लोक
आक्रमण कए रहल होन्हि।
ऐनाकिएक ? मैथिली लोक भाषा
अछि। लोकभाषा ओ भेल जकरा लोक व्यवहारमे प्रयोग कएलजाइत होइ। लोकभाषा किसान,खेतिहर, बोनिहर,आ विद्यार्धि-विद्वान, महिला-पुरुष, आ कार्यालय सभकेँ जोड़य बला भाषा थिक। लोकभाषा ज्ञान आशिक्षाकेँ सम्हारै
बला भाषा थिक। लोकभाषा सृजनताक भाषा थिक। लोकभाषा सबहकभाषा थिक । एहि भाषामे अगर अनेरे अतिक्रमण करबैक,
एकर आत्माकेँ खंडित कएसंस्कृत एवं आन भाषाक कठिन शव्द घुसेरि एकरा
जटिल बनेबैक तँँ ई किछु फंतासिलोकक भाषा भ' जाएत। राजनीतिकरण करबैक तँ भाषा अपन साँस तोरए लागत।निष्प्राण होबए लागत।


text:
लहेरियासराय क बेलवागंज स एन.एस.डी आ फेर सिंगापुर तक मे अपन अभिनय स लोहा मनेनिहार श्याम साहनी आय अंतराष्ट्रीय स्तर पर पहचान बना चुकल छथि । एकटा छोट जगह स निकली कए एहन मुकाम छुनाय खाली मिथिले लेल गौरव क गप नहि अछि । एन.एस.डी पासआउट श्याम साहनी क मा-पिताजी अखनो बेलवागंज मे माछ बचैत छथि । मिथिला क एहि लाल स इसमाद लेल गप केलथि अछि संपादक(शोध) सुनिल कुमार झा । प्रस्तुत अछि हिनकर गपशप क किछु खास अंश ।
प्रश्न – बेलवागंज स सिंगापुर क सफर ! केहन लागि रहल अछि ।
उत्तर – उत्साहित छी । पहिल बेर एहन तरहक आयोजन मे भाग लेलहूँ अछि ताहि लेल किछु डरल जरूर रही मुदा जोश मे कोनो कमी नही रहल ।
प्रश्न – सिंगापुर कोना जाएब भेल । एतेक लोक मे अहेँक चयन ?
उत्तर – एशिया पेसिफिक थियेटर ब्यूरो क तत्वाधान मे हरेक साल एकटा रंग महोत्सव होएत अछि जाहि मे एशिया क लगभग सभ देश शामिल होएत अछि । एहि मे भारत दिस से हमहूँ गेल रही । एन.एस.डी क डाइरेक्टर वामन केन्द्रें क टीम संगे हम गेल रही । हमर नाटक क नाम छल ‘’साईलेंट स्पीच’’ । इ एकटा मूक नाटक छल जाहि मे हमरा संगे आर चाहि गोटे काज केने छल । एहि नाटक क बहुत वाहवाही भेटल छल ।
प्रश्न – अपना बारे मे किछु बताउ ?
उत्तर – दरभंगा जिला क बेलवागंज क एकटा छोट परिवार स हम आबैत छी । हम पिताजी अखनो माँछ बेचैत छथि । पढ़ाई लिखाई दरभंगा स भेल । जिला स्कूल दरभंगा स दसमा पास केलहूँ तकर बाद सी.एम. साईन्स कॉलेज स जूलोजी ऑनर्स केलहूँ । फेर फाईन आटर्स मे एम.ए केलहूँ । एहि बीच एन.एस.डी. लेल हमर चयन भए गेल । आ हम दिल्ली आबि अभिनय क बारिकी सीखए लगलहूँ ।
प्रश्न – एकटा जूलोजी ऑनर्स कए अभिनय दिस रूझाण कोना भेल ?
उत्तर – बचपने स हम कलाप्रेमी छलहूँ मूर्तिकला आ चित्रकला दिस हमरा बेस रूझाण छल । फेर कॉलेज एलहू त कॉलेज क यूथ फेस्टीवल मे अभिनय दिस जूड़ान भेल । नियमित रूप से हम यूथ फेस्टीवल लेल काज कर लागलहूँ । कैकटा प्राईज सहो जीतल । 2010 मे नेशनल यूथ फेस्टीवल लेल हमरा अवार्ड सेहो भेटल छल । एहि बीच कैक टा रंगमंडल संग काज करबाक मौका भेटल । दरभंगा क ‘’थियेटर यूनिट’’ आ बेगुसराय क ‘’आकाशगंगा रंग चौपाल’’ स जुड़ि कए कैक टा थियेटर केलहूँ । फेर 2011 मे एन.एस.डी लेल सेलेक्शन भेल आ हम दिल्ली चलि एलहूँ ।
प्रश्न – अहाँ हिन्दी आ मैथिली मे बहुत रास प्ले केने छी । दूनू मे अंतर की बुझाएल ?
उत्तर – हमरा जनैत संस्कृत नाट्य परंपरा क बाद सबसे बेसी पुरान नाट्य परंपरा मैथिली अछि । तखन अहाँ खुद अंदाजा लगा सकैत छी जे मैथिली नाटक क परंपरा कतेक सशक्त आ समृद्ध अछि । हिन्दी आ मैथिली मे जे सबसे बेसी अंतर हमरा बुझाएल ओ अछि संसाधनक क कमी । प्रयास कैल जाएत अछि मुदा सफलता ओहि अनुरूप नहि भेटल जाही क अपेक्षा कैल जाएत अछि । देश भरि मे मैथिली क एतेक रंग संस्थान भेला बादो अखैन धरि मैथिली भारंगम (भारतीय रंग मंच ) मे शामिल नहि भए सकल । इ दुख:क गप अछि । हम सभ सेहो एहि प्रयास मे दिन रात लागल छी जे मैथिली सेहो अंतराष्ट्रीय स्तर पर पहचान बनबे ।
प्रश्न – रंगमंच आ रंगमंच क दर्शक लेल कोनो संदेश ।
उत्तर – रंगमंच क आ दर्शक दूनू लेल कहय चाहब मैथिली समृद्ध भाषा अछि आ एकर नाटक सेहो दमदार होएत अछि । कतहूँ भी अगर थियेटर मे मैथिली नाटक क मंचन होएत अछि त अहाँ जरूर देखू । अहाँ देखब तखने नाटक क विकास होएत । मैथिली संगे एकटा पैघ समस्या अछि – लोग जे कियो एकटा लकीर खीच दैत अछि त सभ कियो ओकरा मेटबा मे लागल रहैत अछि । जरूरत अछि ओहि लकीर क पैघ करबा क । जहिया अहाँ लकीर पैघ करय मे लागि जाएब तहिया निश्चित मैथिली रंगमंच सेहो समृद्ध होएत एकर हम भरोषा दैत छी ।
अंत मे
इसमाद स गप करबाक लेल बहुत –बहुत धन्यवाद ।
अहूँक सम्पूर्ण टीम कए धन्यवाद ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
13
बीया बाउग करऽ वला किसानक दृष्टान्त
(मरकुस 4:1-9; लूका 8:4-8)
1 ओही दिन यीशु घर सँ बहरा कऽ झीलक कछेर पर जा कऽ बैसलाह। 2 हुनका लग लोकक एतेक विशाल भीड़ आबि कऽ जमा भऽ गेल जे ओ नाव पर चढ़ि कऽ बैसलाह आ लोकक भीड़ झीलक कछेर पर ठाढ़ रहल। 3 यीशु विभिन्न तरहक दृष्टान्त सभक द्वारा लोक सभ केँ बहुतो बात सभ कहलथिन।
ओ कहलथिन, “एक किसान बीया बाउग करबाक लेल गेल। 4 बीया बाउग करैत काल किछु बीया रस्ताक कात मे खसल आ चिड़ै सभ आबि ओकरा खा लेलकैक। 5 किछु बीया पथराह जमीन पर खसल जतऽ बेसी माटि नहि होयबाक कारणेँ ओ जल्दी जनमि गेल। 6 मुदा रौद लगिते ओ झरकि गेल आ जड़ि नहि पकड़ि सकबाक कारणेँ सुखा गेल। 7 फेर दोसर बीया काँट-कुशक बीच मे खसल मुदा काँट-कुश बढ़ि कऽ ओकरा दबा देलकैक। 8 किछु बीया नीक जमीन पर पड़ल आ फड़ल-फुलायल, कोनो सय गुना फसिल देलक, कोनो साठि गुना आ कोनो तीस गुना। 9 जकरा कान होइक, से सुनओ।”
दृष्टान्त देबाक कारण
(मरकुस 4:10-12; लूका 8:9-10)
10 यीशुक शिष्य सभ हुनका लग आबि कऽ पुछलथिन, “अहाँ लोक सभ सँ दृष्टान्त सभ मे किएक बात करैत छी?” 11 यीशु उत्तर देलथिन, “स्वर्गक राज्य जे अछि तकर रहस्यक ज्ञान तँ अहाँ सभ केँ देल गेल अछि, मुदा एकरा सभ केँ नहि देल गेल छैक। 12 तेँ जकरा छैक तकरा आओर देल जयतैक आ ओकरा लग बहुते भऽ जयतैक। मुदा जकरा नहि छैक तकरा सँ जेहो छैक सेहो लऽ लेल जयतैक। 13 हम एकरा सभ सँ दृष्टान्त सभ मे एहि लेल बात करैत छी जे,
‘ई सभ तकितो देखैत नहि अछि;
आ सुनितो ने सुनैत अछि आ ने बुझैत अछि।’
14 एकरा सभ मे यशायाहक ई भविष्यवाणी पूरा होइत अछि जे,
‘तोँ सभ सुनैत तँ रहबह मुदा बुझबह नहि,
तोँ सभ देखैत तँ रहबह मुदा देखाइ देतह नहि।’
15 ‘कारण, एहि लोक सभक मोन मे ठेला पड़ि गेल छैक,
ई सभ कान सँ उच्च सुनैत अछि,
ई सभ अपन आँखि मुनि लेने अछि,
जाहि सँ कतौ एना नहि होअय जे
आँखि सँ देखय,
कान सँ सुनय,
मोन सँ बुझय,
आ घूमि कऽ हमरा लग आबय,
आ हम ओकरा सभ केँ स्वस्थ कऽ दिऐक।’* 13:15 यशा 6:9, 10
16 “मुदा धन्य छी अहाँ सभ जे आँखि सँ देखैत छी आ कान सँ सुनैत छी। 17 हम अहाँ सभ केँ सत्य कहैत छी जे, अपना समय मे परमेश्वरक एहन बहुतो प्रवक्ता आ धार्मिक लोक सभ रहथि जे सभ चाहलनि जे, जाहि बात सभ केँ अहाँ सभ देखि रहल छी, तकरा देखी, मुदा नहि देखलनि; और जाहि बात सभ केँ अहाँ सभ सुनि रहल छी, से सुनी, मुदा नहि सुनलनि।
दृष्टान्तक अर्थ
(मरकुस 4:13-20; लूका 8:11-15)
18 “आब अहाँ सभ बाउग कयनिहार वला दृष्टान्तक अर्थ सुनू। 19 जखन केओ परमेश्वरक राज्यक शुभ समाचार सुनैत अछि मुदा बुझैत नहि अछि, तखन शैतान आबि कऽ जे किछु ओकरा हृदय मे बाउग कयल गेल रहैत अछि से ओकरा सँ छिनि कऽ लऽ लैत अछि। ई वैह बीया भेल जे रस्ताक कात मे बाउग कयल गेल छल। 20 पथराह जमीन पर बाउग कयल बीया ओ व्यक्ति भेल जे परमेश्वरक शुभ समाचार सुनि कऽ तुरत आनन्दपूर्बक ओकरा ग्रहण कऽ लैत अछि, 21 मुदा ओ वचन ओकरा मे जड़ि नहि पकड़ैत छैक आ ओ कनेके काल स्थिर रहैत अछि। जखन शुभ समाचारक कारणेँ ओकरा कष्ट सहऽ पड़ैत छैक वा ओकरा संग अत्याचार होमऽ लगैत छैक तँ ओ तुरत विश्वास केँ छोड़ि दैत अछि। 22 काँट-कुशक बीच खसल बीया ओ मनुष्य भेल जे शुभ समाचार केँ सुनैत अछि मुदा सांसारिक चिन्ता आ धन-सम्पत्तिक मोह-माया ओहि शुभ समाचार केँ दबा दैत छैक और ओ वचन ओकरा जीवन मे कोनो फल नहि दैत अछि। 23 नीक जमीन मे बाउग कयल बीया ओ सभ अछि जे सभ शुभ समाचार सुनैत अछि और बुझैत अछि। ओ फड़ि-फुला कऽ फसिल दैत अछि, केओ सय गुना, केओ साठि गुना आ केओ तीस गुना।”
जंगली बीयाक दृष्टान्त
24 यीशु लोक सभक समक्ष दोसर दृष्टान्त रखलनि जे, “स्वर्गक राज्यक तुलना ओहि मनुष्य सँ कयल जा सकैत अछि जे अपना खेत मे नीक बीया बाउग कयलनि। 25 मुदा जखन सभ केओ सुति रहल छल तखन हुनकर दुश्मन अयलनि आ ओहि बाउग कयल गहुमक खेत मे जंगली बीया बाउग कऽ चल गेल। 26 जखन बाउग कयल गहुमक बीया जनमल आ ओहि मे बालि निकलल तखन जंगलिआ घास सेहो देखाइ देलक। 27 ई देखि नोकर सभ मालिक केँ कहलकनि, ‘मालिक, की अपने अपना खेत मे बढ़ियाँ बीया बाउग नहि कयने छलहुँ? तँ एहि मे जंगलिआ घास कतऽ सँ आबि गेल?’ 28 मालिक कहलथिन, ‘ई कोनो दुश्मनक काज अछि!’ नोकर सभ कहलकनि, ‘तँ की, ओकरा उखाड़ि दिऐक?’ 29 ओ कहलथिन, ‘नहि। कतौ एना नहि भऽ जाओ जे जंगलिआ घास उखाड़ैत काल तोँ सभ गहुमोक गाछ सभ केँ उखाड़ि दहक। 30 गहुम कटयबाक समय तक दूनू केँ संग-संग बढ़ऽ दहक। कटनी करयबाक समय मे हम कटनिहार सभ केँ कहबैक जे, पहिने जंगलिआ घासक गाछ सभ केँ जमा कऽ कऽ जरयबाक लेल बोझ बान्हि लैह, तखन गहुम केँ हमरा बखारी मे जमा करह।’ ”
सरिसोक दानाक दृष्टान्त
(मरकुस 4:30-32; लूका 13:18-19)
31 यीशु लोक सभ केँ एक आओर दृष्टान्त दैत कहलथिन, “स्वर्गक राज्य सरिसोक दाना जकाँ अछि, जकरा केओ लेलक आ अपना खेत मे बाउग कऽ देलक। 32 दाना सभ मे सरिसोक दाना सभ सँ छोट होइत अछि मुदा जनमि कऽ बढ़लाक बाद सभ साग-पात सँ पैघ भऽ तेहन गाछ भऽ जाइत अछि जे आकाशक चिड़ै सभ आबि कऽ ओकरा ठाढ़ि-पात मे अपन खोंता बना लैत अछि।”
रोटी फुलाबऽ वला खमीरक दृष्टान्त
(लूका 13:20-21)
33 यीशु एकटा आओर दृष्टान्त ओकरा सभ केँ देलथिन—“स्वर्गक राज्य रोटी फुलाबऽ वला खमीर जकाँ अछि, जकरा एक स्त्री तीन पसेरी आँटा मे मिला कऽ सनलक; बाद मे खमीरक शक्ति सँ पूरा आँटा फुलि गेलैक।”
34 यीशु अपना लग जमा भेल लोकक भीड़ केँ ई सभ बात दृष्टान्त दऽ-दऽ कऽ कहलथिन। बिनु दृष्टान्त देने ओ ओकरा सभ केँ किछु नहि कहलथिन। 35 ओ एहि लेल एना बात कयलनि जे परमेश्वरक प्रवक्ता द्वारा कहल वचन पूरा होअय—
“हम दृष्टान्त सभ दऽ-दऽ कऽ बाजब,
सृष्टिक आरम्भ सँ जे बात सभ झाँपल छल से हम कहब।”† 13:35 भजन 78:2
जंगली बीयाक दृष्टान्तक अर्थ
36 तकरबाद यीशु लोकक भीड़ केँ छोड़ि कऽ घर मे चल अयलाह। शिष्य सभ हुनका लग आबि कऽ कहलथिन, “खेत मे बाउग कयल जंगलिआ बीयाक दृष्टान्त वला बात केँ हमरा सभ केँ बुझा दिअ।” 37 ओ हुनका सभ केँ उत्तर देलथिन, “नीक बीया बाउग कयनिहार छथि मनुष्य-पुत्र। 38 खेत अछि संसार, आ नीक बीया अछि परमेश्वरक राज्यक सन्तान सभ। जंगलिआ बीया अछि दुष्ट शैतानक सन्तान सभ। 39 जंगलिआ बीया बाउग करऽ वला दुश्मन अछि शैतान। कटनीक समय अछि संसारक अन्त आ कटनी कयनिहार सभ छथि स्वर्गदूत सभ।
40 “जाहि तरहेँ जंगलिआ घास केँ जमा कऽ कऽ आगि मे जराओल जाइत अछि तहिना संसारक अन्त मे सेहो कयल जायत। 41 मनुष्य-पुत्र अपना स्वर्गदूत सभ केँ पठौताह आ ओ सभ हुनका राज्य मे सँ सभ प्रकारक पाप मे फँसाबऽ वला बात सभ केँ उखाड़ि कऽ आ कुकर्मी सभ केँ जमा कऽ कऽ 42 आगिक भट्ठी मे फेकि देताह, जतऽ लोक कानत आ दाँत कटकटाओत। 43 तखन धर्मी सभ अपना पिताक राज्य मे सूर्य जकाँ चमकताह। जकरा कान होइक, से सुनओ।
गाड़ल धन आ बहुमूल्य मोतीक दृष्टान्त
44 “स्वर्गक राज्य खेत मे गाड़ल धन जकाँ अछि, जकरा कोनो मनुष्य पौलक आ फेर माटि सँ झाँपि देलक। ओ एतेक खुश भेल जे ओ अपन सभ धन-सम्पत्ति बेचि कऽ ओहि खेत केँ किनि लेलक।
45 “फेर, स्वर्गक राज्य ओहि व्यापारी सन अछि जे नीक मोतीक खोज मे छल। 46 जखन ओकरा एक बहुत बहुमूल्य मोती भेटलैक तँ जा कऽ अपन सभ किछु बेचि देलक आ ओहि मोती केँ किनि लेलक।
महाजालक दृष्टान्त
47 “फेर दोसर दृष्टिएँ स्वर्गक राज्य ओहि महाजाल सन अछि जे समुद्र मे खसाओल गेल आ सभ प्रकारक माछ ओहि मे घेरायल। 48 जखन जाल भरि गेल तँ लोक सभ ओकरा कछेर पर अनलक आ बैसि कऽ नीक माछ सभ केँ डाली मे जमा कयलक मुदा खराब माछ सभ केँ फेकि देलक। 49 एहि संसारक अन्त मे सेहो एहिना होयतैक। स्वर्गदूत सभ आबि कऽ दुष्ट सभ केँ धर्मी सभ सँ अलग करताह 50 आ आगिक भट्ठी मे फेकि देताह, जतऽ लोक कानत आ दाँत कटकटाओत।”
51 तखन यीशु शिष्य सभ सँ पुछलथिन, “की अहाँ सभ ई बात सभ बुझलहुँ?” ओ सभ उत्तर देलथिन, “हँ।” 52 ओ हुनका सभ केँ कहलथिन, “तेँ प्रत्येक व्यक्ति जे धर्मशास्त्र केँ बुझैत अछि आ जे स्वर्गक राज्यक शिष्य बनल अछि, से ओहि गृहस्थ जकाँ अछि जे अपन भण्डार घर मे सँ नव आ पुरान दूनू तरहक किमती वस्तु सभ निकालि सकैत अछि।”
अपना गाम मे यीशुक निरादर
(मरकुस 6:1-6; लूका 4:16-30)
53 यीशु ई दृष्टान्त सभ देलाक बाद ओतऽ सँ चल गेलाह। 54 ओ अपना गाम मे आबि कऽ सभाघर मे लोक सभ केँ उपदेश देबऽ लगलाह। लोक सभ हुनकर उपदेशक बात सभ सुनि आश्चर्यित भऽ गेल आ बाजल जे, “एकरा एहि तरहक बुद्धि आ चमत्कार करबाक सामर्थ्य कतऽ सँ भेटलैक? 55 की ई लकड़ी मिस्तिरीक बेटा नहि अछि? की एकर मायक नाम मरियम नहि छैक? आ एकर भाय सभ याकूब, यूसुफ, सिमोन, आ यहूदा नहि अछि? 56 की एकर बहिन सभ अपना सभक बीच नहि रहैत अछि? तखन एकरा ई बात सभ भेटलैक कतऽ सँ?” 57 एहि तरहेँ लोक यीशु सँ डाह करऽ लागल। तखन यीशु ओकरा सभ केँ कहलथिन, “मात्र अपने गाम आ अपने घर मे परमेश्वरक प्रवक्ताक अनादर होइत छैक।” 58 और ओकरा सभक अविश्वासक कारणेँ यीशु ओतऽ बहुत कम चमत्कार वला काज सभ कयलनि।


text:
नई दिल्ली । वरिष्ठ पत्रकार रवीश कुमार कए 2019 क प्रतिष्ठित रेमन मैग्सेसे सम्मान दैल जाएत । इ सम्मान एशिया मे साहसिक आओर परिवर्तनकारी नेतृत्व क लेल हुनका देल जेताह ।
अवॉर्ड देनिहार संस्था क कहनाय अछि जे रवीश कुमार अपन पत्रकारिताक स हुनकर आवाज़ कए मुख्यधारा मे आनलक, जिनकर सदति उपेक्षा कैल जाएत छल । रेमन मैग्सेसे संस्थान दिस स कहल गेल जे, ‘जौं अहाँ लोगक आवाज बनैत छी त अहाँ पत्रकार कहाबैत छी’ । संस्था कहलथि जे रवीश कुमार पत्रकारिता कए उच्चस्तरीय, सत्यनिष्ठ, ईमानदार आओर निष्पक्ष बतेने अछि, फ़ाउंडेशन कहलाह जे रवीश कुमार बेज़ुबान कए आवाज़ देने अछि ।
रवीश कुमार हिन्दी समाचार चैनल एनडीटीवी इंडिया क सबसे लोकप्रिय चेहरा छथि । रवीशक अलावा 2019 क मैग्सेसे अवॉर्ड म्यांमार क को स्वे विन, थाईलैंडक अंगखाना नीलापाइजित, फ़िलीपीन्स क रेमुन्डो पुजांते आओर दक्षिण कोरिया के किम जोंग-की को सेहो भेटलाह ।
ज्ञात होए कि एहि स पुर्व एकमात्र बिहारी जय प्रकाश नारायण कए पब्लिक सर्विस लेल रैमन मैग्सेसे अवार्ड भेटल छल । ओ पहिल एहन बिहारी छलाह जिनका ई प्रतिष्ठित पुरस्कार भेटल छल । एहि स पहिने बेहतरीन पत्रकारिता लेल भारतेक पी साईनाथ कए सेहो मैग्सेसे सम्मान भेटि चुकल छथि । एहिक अलावे दिल्लीक मुख्यमंत्री अरविंद केजरीवाल, अरुणा रॉय और संजीव चतुर्वेदी संगे 54 टा भारतीय कए ई अवार्ड भेटि चुकल छथि ।


text:
प्रीतिलता
करीब चारि दशक पूर्व कोनो योजनाक शिलान्यास भेल हो, मुदा काज जमीन पर कतहु देखा नहि रहल हो, राजनीतिक चर्च स गायब भ चुकल हो आ जनमानस सेहो ओकरा मरल मानि चुकल हो, एहन मे अगर नव लक्ष्य तय क योजना कए लक्ष्य स एक वर्ष पूर्व तैयार क लेल गेल, सेहो कोरोना काल में..त निश्चित रूप स इ विभागक बदलल कार्यशैली कए देखा रहल अछि. मन मे सवाल उठैत अछि जे इ सब कोना संभव भेलैय. विभागीय मंत्री स पूछबा लेल मैथिली गजल क इ पाति उपयुक्त बुझा रहल अछि -कोनो टोना भलै कि छू मंतर,लाश अर्थी चढल जिया देलियै…
किछु कहां बदललै, वैह विभाग छै, वैह अधिकारी, वैह योजना आ वैह बजट. फेर इ संभव कोना भेल. एकटा मंत्री. जी हां, एकटा मंत्री. नेता अगर काज करनिहार हो, ओकरा लग दृष्टि आ लक्ष्य हो त काज कोना होइत छै, एकर उदाहरण अछि इ परियोजनाक पूरा होएब. अहांक मन मे इ सवाल उठि सकैत अछि जे एकटा परियोजना छल, पूरा भ गेल. एहि मे कोन बडका गप. मुदा इ आम परियोना नहि छल. बांध आ नहर मिथिलाक राजनीति कए 1952 स प्रभावित करैत आयल अछि. विज्ञानक संग समाज सेहो मानैत अछि जे बिना नहर क बांध लाभ कम विनाश बेसी करैत अछि. एहन मे अगर बांध बनलाक 40 साल बाद कोनो नहर निर्माणक काज पूरा होइत अछि त इ सवाल उठबाक चाहि जे एकरा बनबा मे कि दिक्कत छल जे 40 साल लागि गेल. पिछला 40 साल मे इलाकाक विनाश हमरा अहां स नुकायल नहि अछि.
संजय झा नागिरक उड्डयन मंत्री नहि छथि, संजय झा स्वास्थ्य मंत्री या कला संस्कृति मंत्री सेहो नहि छथि. संजय झा नीतीश कैबिनेट मे सबस हाल फिलहाल मे बनल जल संसाधन मंत्री छथि. 2019 मे लोकसभा चुनाव क बाद हुनका इ पद भेटल. एहन मे विभागीय मंत्रीक रूप मे संजय झाक समीक्षा आ परीक्षा दूनू लेल महज एक वर्ष क समय अछि.यैह कारण अछि जे संजय झाक चर्चा हुनकर विभागीय काज स बेसी दोसर विभाग मे हुनकर हस्तक्षेप पर होइत अछि. जेना दरभंगा एयरपोर्ट, दरभंगा एम्स आ मिथिला हाट. इ तीनू परियोजना हुकर विभाग स संबंधित नहि अछि. एकर अलावा संजय झाक चर्चा एहि लेल सेहो होइत अछि जे नीतीश कुमार हुनका पार्टीक आइटी विभाग क काज मे लगौने छथि. कतहु नहि कतहु एहि तरहक चर्चा में हुनकर अपन विभाग आ असली काज पर चर्चा हेरा जाइत अछि. लोकक ध्यान ओहि दिस कम जाइत छै.
मुदा एहि पर चर्च हेबाक चाही, किया त मिथिला मे बाढि आ बांध राजनीतिक संग संग सामाजिक बदलाव सेहो केलक आ चारि-पांच दशक स इ परियोजना राजनीतिक चर्चा क क्रम मे सबस पैघ सपना कहल जाइत रहल. आइ अगर इ सपना जमीन पर उतरल त एकर समीक्षा स परहेज किया. 26 अगस्त कमलाक कछैर मे बसल लोक लेल मुक्ति पर्व जेकां छल, मुदा ओहि तरहक लोक मे उत्साह नहि देखबा लेल अगर भेटल त ओकर एकटा कारण एहि परियोजनाक पूरा भ जायब, एकटा अविश्वासनीय सूचना अछि. मुख्यमंत्री नीतीश कुमार जखन 26 अगस्त कए जल संसाधन विभाग क 23टा योजनाक उद्घाटन केलथि त ओहि मे एकटा इ 40 साल स निर्माणाधीन झंझारपुर शाखा नहर सेहो शामिल छल.
कारण जे रहल हो, लेकिन इ सच छै जे पूर्वी कोसी नहर परियोजना जेबका तेजी स तैयार भेल, ओतबे शिथिल पश्चिमी कोसी नहर परियोजना कए राखल गेल. कई दशक पहिने शुरू भेल इ योजना एखनो पूरा नहि भ सकल अछि. पिछला 40-50 साल मे अगर किछु निर्माण कहबा लेल भेलो, त वो अनुपयोगी भ रहि गेल. एहि परियोजना क अधीन झंझारपुर शाखा नहर सेहो छल. जे पश्चिमी कोसी मुख्य नहर क बिंदु दूरी 69.00 स निकलैत अछि. एकर कुल लंबाई 42.07 किमी अछि. मतलब लगभग हर साल औसतन एक किमी नहरक निर्माण भेल. इ देखा रहल अछि जे एहि परियोजना कए पूरा करब पूर्व सरकार, विभाग या मंत्री तीनूक लक्ष्य नहि छल.आब एहि स त मुकरल नहि जा सकैत छै जे संजय कुमार झा क जल संसाधन मंत्री बनलाक बाद एहि दिशा मे प्रगति भेल.
आखिर 33.94 करोड़ टकाक लागत स झंझारपुर शाखा नहर क अवशेष आ पुनर्स्थापन दूनू काज दिसंबर 2019 मे प्रारंभ भेल. एकर 2021 क मध्य मे पूरा हेबाक लक्ष्य राखल गेल. मुदा मार्च मे कोरोना काल एलाक बाद बुझा रहल छल जे इ लक्ष्य एकटा चुनावी जुमला बनि रहि जायत. अविश्वासनीय रहल जे कोरोना काल मे निर्धारित समय स लगभग एक वर्ष पूर्वहि रिकार्ड अवधि मे परियोजना क एहि हिस्सा कए पूरा क लेल गेल. झंझारपुर शाखा नहर आ एहि स निःसृत खैरी आ डुमरियाही उपवितरणी मे विद्यमान चौर मे काज करा देल गेल अछि. झंझारपुर शाखा नहर क पुनर्स्थापन क कार्य सेहो पूरा भ चुकल अछि. एहन धरि मंच स सुनैत रही जे एहि नहर प्रणाली स करीब 33,000 हेक्टेयर मे सिंचाई सुविधा उपलब्ध होएत, आइ ओ भ गेल. मधुबनी जिला क बाबूबरही, अंधराठाढ़ी, झंझारपुर, लखनौर आ मधेपुर प्रखंड क किसान कए खेत तक जल पहुंचल. इ काज एतबा आसान छल त एतेक दिन भेल किया ने, पूर्व सरकार आ नेता कए करबा इच्छा नहि छल या सपना कए जमीन पर अनबाक सामर्थ नहि छल. ताहि लेल त संजय झा स इ सवाल दोहरा रहल छी- कोनो टोना भलै कि छू मंतर, लाश अर्थी चढल जिया देलियै…


text:
सहरसा । रजनीश शेखर। मैथिली जिन्दाबाद, जुन २१, २०१५.
सहरसाक होटल कोशी निवासमे अखिल भारतीय मिथिला पार्टी केर प्रेस वार्ता आयोजित कयल गेल। एहि अवसर पर पार्टी संयोजक रत्नेश्वर झा कहलनि जे हम सब मिथिलाक कुल १२९ विधान सभा क्षेत्र मे चुनाव लड़ब। निर्मल मिश्र केँ कोशी प्रमंडलक संयोजक आ सुभाष चन्द्र झा केँ प्रदेश सचिव मनोनीत कएल गेल। प्रदेश महासचिव उमेशचन्द्र भारती आ केन्द्रीय उपाध्यक्ष आ महादेव यादव सेहो पार्टी केर एजेन्डा पर अपन तर्क रखलनि।
२०१५ केर विधानसभा चुनाव मे मिथिला पार्टी अपन नीति मुताबिक चुनाव मैदान मे फेर उतैर रहल अछि। भारतीय गणराज्य मे चुनावी तंत्र भ्रष्ट राजनीतिक दल केर अनाप-शनाप पैसा खर्च आ दारू-तारीक वितरण सँ अनपढ-गँवार मतदाताक बीच अनावश्यक पैठ बनेबाक चुनौती आइयो ओहिना ठाढ अछि, तथापि अपन सिद्धान्त सँ मिथिलाक मुक्ति लेल अखिल भारतीय मिथिला पार्टी एहि बेरुक विधानसभा चुनाव मे कुल १२९ सीट पर चुनाव लड़बाक निर्णय कएलक अछि, ई जानकारी सेहो महासचिव झा मैथिली जिन्दाबाद केँ करौलनि।
सहरसा मे हिनका लोकनिक स्वागत लेल मैथिली-मिथिला अभियानी आ स्वयं सहरसा निवासी किसलय कृष्ण द्वारा कैल गेल। चुनाव मे गठबंधन संस्कृतिक सम्मानक संग जतेक तक संभव होयत ओतेक समर्थन जुटेबाक वचनबद्धता श्री किसलय कृष्ण द्वारा संयोजक श्री झा केँ देल गेल। चुनावी रणनीतिक गूढतम सवाल पर झा बतौलनि जे आगामी समय मे फेर सँ प्रेस वार्ता करैत अपन पत्ता खोलब।


text: मुंबई । विदर्भ क किसान नित्य आत्महत्या कए रहल अछि। एहि ठाम गरीबी आ कर्जक बोझ स कोनो एकटा परिवार दबल नहि अछि। इ तथ्य तहियो साफ छल जहिया राहुल गांधी संसद मे अपन भाषणक दौरान कलावती क नाम लेने छलाह। आइयो ओहि गाम मे कईटा कलावती छथि। मुदा हम सब एकटा कलावतीक दुख कए जानि ओकर निराकरण करबा लेल प्रयत्नशाील भेल छी, जखन कि ‘हमरÓ कलावती अपना सन कई कलावतीक दुख खत्म करबा लेल छटपटा रहल छथि। ओ चुनाव मैदान मे कूदबाक घोषणा केने छलीह, मुदा नाम वापस ल लेलथि। ओ चुनाव मैदान स बाहर भ गेलीह, मुदा इ सवाल जरूर उठा देलथि जे कि मात्र कलावतीक मदद स समस्याक समाधान भ सकैत अछि। कलावतीक चिंता उचित अछि। इ सवाल पहिनो उठल छल जे राहुल अगर कलावती क नामक उल्लेख केलथि त ओकर अर्थ ओ गामक उल्लेख सेहो भ सकैत अछि, एहन मे कलावतीक मदद करबा स ओहि गामक मदद करब बेसी उपयोगी होयत। एक बेर फेर इ गप सामने आयल अछि जे व्यक्तिक मदद करबा स नीक रहत जे कम स कम ओहि गाम क मदद कैल जाए, जाहि मे कलावती सन आओर मौगी जीवन स हारि रहल अछि। अर्थात सुलभ क सहायता मात्र कलावती कए किया? किया ने ओहि राशि कए पूरा गाम मे बांटि देल जाए, जाहि स मात्र कलावतीक नहि बल्कि ओकरा संग-संग आओर मौगीक जीवन बदलि सकैत अछि। एक प्रकार स देखल जाए त सुलभक मदद कलावती कए ओ तमाम मौगीक सामने नकारात्मक छवि बनेबा मे मदद पहुंचेलक अछि। आइ कलावती पर आरोप लागि रहल अछि जे अपन जीवन सुधरलाक बाद ओ अनका बिसरी गेलीह। सुलभक मदद कलावती कए अपने लोक क कतार स अलग करि देलक। एक तरहे इ मदद कलावतीक लेल गलाक घेघ बनि गेल अछि। ओ अपने समाज मे अलग-थलग भ गेलीह। एहन मे अपना सन आओर मौगीक लेल हुनक प्रयास कए गलत नहि कहल जा सकैत अछि। सुलभ कए कोनो हक नहि छैक जे कलावती कए अमीर बना कए हुनका सामाजिक तौर पर अपने समाज स अलग-थलग करि देल जाए। एहि स त नीक रहत जे थोड़-थोड़ टका पूरा गामक ‘कलावतीÓ मे बांटल जाए, जाहि स कलावतीक चिंता क निराकरण क संग-संग पूरा गाम मे आर्थिक समरसता कायम भ सकत। सुलभ परिवार आ विशेष तौर पर विंदेश्वर पाठक कए एहि पर विचार करबाक अनुरोध करब जे हुनकर मदद मात्र कलावती क लेल भेला स ओहि गाम मे जीवन स हारि रहल आओर मौगीक लेल ‘त्रासदीÓ त अछि ये कलावतीक लेल सेहो एकटा दंड समान भ गेल अछि। ताहि लेल कलावतीक चिंताक कए देखैत ओ अपन मदद कए ओहि गाम लेल देबाक घोषणा करथि। जाहि स ओहि गाम मे सामाजिक तौर पर अलग-थलग भ चुकल कलावती एक बेर फेर समाजक अंग बनि सकथि आ हुनका पर लागल स्वार्थीक कलंक सेहो मिटा सके।


text:
प्राप्त जानकारी केर मुताबिक मुख्यमंत्री भवानीपुर पंचायत के भवानीपुर वार्ड 12 एवं कमलपुर के वार्ड 9 केर महादलित बस्ती मे मुख्यमंत्री सात निश्चय कार्यक्रम केर तहत हर घर जल नल, पक्की गली , शौचालय व बिजली केर उद्घाटन करता। उद्घाटन केर पश्चात महादलित बस्ती लग मैदान वा जनता उच्च विद्यालय +2 शिवनगर घाट परिसर मे सभा क' सेहो संबोधित करता।
डीएम डॉ. चंद्रशेखर सिंह कहलनि कि मुख्यमंत्री केर आगमन ल'के हर विभागक वरीय अधिकारी सभक संगे संग प्रखंड स्तर के अधिकारी सभके अलर्ट क' देल गेल अछि। सभके निर्देशित कायल गेल अछि कि स्थानीय स्तर पर जे भी समस्या अछि ओहिक लेल शिविर लगा निष्पादन कायल जाय। पेंशनधारी सभक समस्या क' दू दिनक भीतर निष्पादित करबाक लेल कहल गेल अछि। ऐहिक बाद डीएम व एसएसपी कमलपुर पहुंचला। ओता निरीक्षण केलाक बाद डीएम केर काफिला काली स्थान यज्ञ स्थल पहुँचल। ओता निरीक्षण केलाक बाद डीएम केर काफिला शिवनगर घाट परिसर लेल निकैल गेल।


text:
मुज़फ्फपरपुर। 07 फरवरी। सड़क पर तेज रफ्तारक कहर लगातार जारी अछि। एहि तेज रफ्तारक शिकार मुज़फ्फपरपुर कोर्ट केँ जज नयन कुमार सेहो भ' गेला। जता एक ट्रक हुनकर गाड़ी मे टक्कर मारी देलक। एहि मे ओ बाल-बाल बचला।
प्राप्त खबैर केर मुताबिक मुज़फ्फपरपुर सँ पटना जएबाक दौरान तुर्की ओपी लग एनएच-77 पर एक तेज गति सँ आएब रहल अज्ञात ट्रक जज नयन कुमार केँ गाड़ी मेँ टक्कर मारी देलक। टक्कर एतेक जोरदार छल कि गाड़ी पूरा तरहे छतिग्रस्त भ' गेल। एहि घटना मे गाड़ी मे बैसल परिवारक आन सदस्य सभ घायल भ' गेल। घायल सभकेँ ईलाजक लेल अस्पताल भेजल गेल अछि।
घटनाक बाद स्थानीय थाना एहि घटनाक पुष्टि केलक आओर दुर्घटनाग्रस्त गाड़ी केँ थाने मे सुरक्षित राखल गेल अछि। एक पुलिस अधिकारी कहलनि कि दुर्घटना कल जज सेहो कार मे सवार छला।


text:
गजानन मिश्र
एकटा छल नाथपुर । सुपौल जिला के छातापुर सँ उत्तर और बलुआ बाज़ार सँ दक्षिण तथा प्रतापगंज सँ पूरब,अररिया जिला के नरपतगंज सँ पश्चिम। एकर पुरबी कात मे जे धार बहैत छैक,तकरा सुरसर के नाम सँ जानल जाईत अछि। वर्तमान मे नाथपुर और एकरा सँ सटल साहेबगंज,राजगंज ग्रामीण क्षेत्र अछि, मात्र राजस्व मौजा। मुदा नाथपुर लगभग 150 वर्ष पहिने धरि तत्कालीन सहरसा, सुपौल, मधेपुरा, अररिया, पुरनिया, कटिहार, किशनगंज, खगरिया, नौगछिया तथा एहि सँ लागल नेपाल तराई क्षेत्र के सभ सँ पैघ बाज़ार छल। ओहि समय मे कोसी नदी सुरसर बाटे बहैत छलीह। नाथपुर कोसी नदी के पश्चिमी कात मे स्थित छल। फ्रांसिस बुकानन के पुरनिया रिपोर्ट 1809-10 सँ जानकारी भेटैत अछि जे तत्कालीन पुरनिया जिला के सभ सँ पैघ बाज़ार नाथपुर छल, जतय तत्कालीन बंगाल सूबा के प्रतिष्ठित व्यापारी जगत सेठ के कोठी सेहो छल। एतय अंग्रेजी हाकिम,निलहा साहेब,शोरा के कोठीवाल आदि सभ रहैत छलाह। पुरनिया जिला के पहिल पक्का मकान एहि ठाम छल। वर्तमान निर्मली सँ ल’ पुरनिया धरि तथा नेपाल तराई के धान,चाउर,सरिसो,घी,शक्कर, माछ, नील, शोरा, लकड़ी, नेपाली दवा-जड़ी-बूटी, आदि नाथपुर मे 2000 हज़ार मन के नाव पर लादि कोसी नदी के मार्गे कलकत्ता पठाओल जाईत छल एवं एहिना कलकत्ता सं आयात होईत छल। तत्कालीन तिरहुत के परगना यथा-नरसिंहपुर कुढा, मल्हनी, नारेदीगढ़, कब्खंड और उत्तराखंड के लेल नाथपुर मुख्य navigation केंद्र तथा प्रमुखतम बाज़ार छल। एही नाथपुर मे फ्रांसिस बुकानन कोसी नदी मे माछ के सर्वे 1807-8 मे कयने छलाह जाहि मे हुनका 132 प्रकार के माछ कोसी नदी मे भेटलनि।
ई नाथपुर एकटा परगना सेहो छल। एकर उल्लेख परगना के रूप मे आइन-ई-अकबरी मे अछि। अंग्रेजी शासन काल के शुरू मे पुरनिया जिला मे नाथपुर परगना छल। ओना एहि सं पहिने नाथपुर परगना सूबा बिहार के सरकार मुंगेर के शासन के अंतर्गत छल जकरा सँ सूबा बंगाल के सरकार पुरनिया के फौजदार सैफ खान नाथपुर 1722 ई मे छीन क’ एकरा पुरनिया मे मिलौलनि।
नाथपुर 19 वी सदी धरि तत्कालीन बंगाल सूबा के एक व्यस्ततम राजमार्ग अवध-तिरहुत-पुरनिया- बंगाल पर एक महत्वपूर्ण पड़ाव छल। तिरहुत के राजधानी दरभंगा सं झंझारपुर- मधेपुर-परसरमा- प्रतापगंज- नाथपुर धरि राजमार्ग छल। नाथपुर मे कोसी नदी पार करबाक व्यबस्था छल। ओहि पार मटियारी-अररिया-पुरनिया अथवा रानीगंज-श्रीनगर-पुरनिया सड़क अलग-अलग काल खंड मे चलन मे छल। पुरनिया सँ ताजपुर होईत दिनाजपुर अथवा गौड़-बंगाल के सड़क प्राचीन काल सँ चलन मे रहल अछि। एहि प्रकारें दिल्ली-अवध-दरभंगा- पुरनिया-गौड़ राजमार्ग पर नाथपुर एक प्रमुख पड़ाव छल। आई जे फोर-लेन सड़क अछि,से प्रायः कनेक भिन्नता संग अही लाइन पर अछि।
दरभंगा-मधेपुर-नाथपुर सड़क के दुरी 25 कोस छल जेना ईस्ट इंडिया कम्पनी के अभिलेख मे दर्ज अछि। एहि राजमार्ग पर 12-13 म’ कोस पर मधेपुर अवस्थित अछि अर्थात मधेपुर दरभंगा-नाथपुर राजमार्ग के मध्य मे अछि। मधेपुर 19 वी सदी धरि तत्कालीन तिरहुत के एक पैघ बाज़ार छल और 1877 ई मे हन्टर लिखैत छथि जे मधेपुर भविष्य मे एक खूब पैघ बाज़ार होयबाक सम्भावना राखैत अछि। की मध्य मे रहबाक कारणे एकर नाम मधेपुर पडल अछि?
मुदा 1875 ई मे कोसी अपन धारा परिवर्तन कयलक। जे कोसी नाथपुर के सटले पूरब बहैत छल, से नाथपुर के पश्चिम 5 किलोमीटर दूर घसकि बहय लागल। एहि क्रम मे नाथपुर पुर्णतः कोसी मे ध्वस्त भ’ गेल। ई तथ्य hunter 1877 ई के ग्रन्थ a statistical account of bengal मे लिखैत छथि। नाथपुर के ध्वस्त भेलाक बाद एतय सँ उत्तर स्थित अंचरा घाट/कनमा कोसी के मुख्य घाट के रूप मे विकसित भेल।
नाथपुर जाहि सुरसर धार वला कोसी के कात मे छल, से कोसी एही स्थल पर 12-13 सदी मे सेहो बहैत छलीह। 13 वी सदी मे तत्कालीन गौड़ बंगाल के पहिल मुस्लिम शासक बख्तिआर खिलजी के साम्राज्य मे जे पुरनिया शामिल छल, तकर पश्चिमी सीमा इयेह नाथपुर वला कोसी नदी छल। एहन सम्भावना प्रतीत होईत अछि जे एहू सँ पहिने जाहि सेन वंश और पाल वंश के बंगाल मे शासन छल और जाहि मे पुरनिया ओकर उत्तर-पश्चिमी सीमा-प्रांतीय सरकार छल, तकर सीमा इयेह कोसी छल जेकर पश्चिमी कात मे नाथपुर अवस्थित छल। एहि तरहे नाथपुर के अस्तित्व 9-10 वी सदी सँ होयब लगैत अछि। आई भने नाथपुर गाम मात्र अछि, मुदा तिरहुत प्रांगण के इतिहास मे सदिखन स्वर्णाक्षर मे लिखल रहत-‘एकटा छल नाथपुर।


text:
विशेष संपादकीय
आइ भारत देश ६९म स्वतंत्रता दिवस मना रहल अछि। मैथिली जिन्दाबाद केर तरफ सँ संपूर्ण भारतवासी आ समस्त मैथिल केँ दिवसक विशेष शुभकामना अछि।
आजुक दिन लगभग हरेक तन-मन मे एकटा नव स्फुरणा आयल देखाइत अछि जे औझके दिन अत्याचारी ब्रिटीश हुकूमत सँ देश आजाद भेल छल। एकटा अलगे जोश आ उर्जाक संचरण सगरो होइत अछि। गाम-गाम आ शहरक चप्पा-चप्पा मे छात्र-छात्रा हाथ मे तिरंगा लेने प्रभात फेरी लगबैत रहैत अछि आ दहों-दिशि लोकमानस मे स्वतंत्रता प्राप्तिक अनुभूति करबैत रहैत अछि। विद्यालय मे शिक्षक-शिक्षिका लोकनि सेहो तिरंगा फहरेबाक खास आयोजन मे व्यस्त रहैत छथि। भोरे-भोर जे उत्सव शुरु होइत अछि ओ दिन चढैत बढैत रहैत अछि। महान शहीद लोकनि केँ नाम लैत ‘अमर रहे’ नारा लगैत रहैत अछि। स्वतंत्रता दिवस केर महता पर पैघ-पैघ बात होइत रहैत अछि। ओम्हर लालकिला पर प्रधानमंत्री झंडा फहरेता आ हुनक संबोधन राष्ट्र भरि प्रत्यक्ष प्रसारण कैल जायत। ताहि तरफ समाजक ध्यान लागल रहैत अछि।
मुदा दोसर तरफ एकटा प्रश्न मुंह बौने ठाढ अछि जे आखिर जाहि ‘डिवाइड एण्ड रूल’ केर नीति सँ अंग्रेज भारत पर सैकड़ों वर्ष हुकूमत चलौलक, कि ताहि मे वर्तमान हुकूमत कोनो तरहक सुधार आनि सकल अछि? जाहि बर्बर तंत्र सँ लोकक मुंहक आवाज पर अंग्रेजक समय मे जाबी लगाओल जाइत छलैक, कि ताहि मे आइ पूर्ण स्वतंत्रता भारतक नागरिक केँ हासिल भऽ गेलैक? कि स्थानीय शासन-प्रशासन अंग्रेजक समय जेकाँ दुर्व्यवहार आम जनताक संग नहि करैत छैक? कि आर्थिक समानता देशक हरेक भाग मे आबि सकलैक अछि? कि संविधान मे निहित शिक्षा सँ लैत धर्मक स्वतंत्रताक मौलिक हक तक सब केँ बरोबरि प्राप्त भऽ सकलैक अछि?
एक बेर अबैत छी मिथिला समाज मे – आत्मनिरीक्षण करैत छी वर्तमान जातीय विभाजन सँ टुकड़ा-टुकड़ा भेल समाजक दयनीयताक। अंग्रेजो सब आजुक समान विखंडन नहि उत्पन्न केने छलैक जतेक वर्तमान समयक तथाकथित जन-प्रतिनिधि जातिक नाम पर मिथिला समाज केँ छहोंछित कय देने छैक। चाहे मुखिया-सरपंचक चुनाव हो, चाहे जिला-प्रखंडक पार्षदक चुनाव हो चाहे विधायक-सांसदक चुनाव हो – चुनावक एकमात्र आधार जातीय समीकरण आ ताहि कारणे विकास तथा प्रगतिशीलताक कोनो परवाह नहि कैल जाइत छैक। आइ आजाद भेना देश केँ ७ दशक जतेक बीत गेल, मुदा मिथिलाक्षेत्र दिनानुदिन विपन्नताक शिकार होइत गेल।
जेहो विकास अंग्रेजक समय मे छल ताहू सँ बदतर वर्तमान स्वतंत्र भारत मे मिथिलाक्षेत्रक आर्थिक हालात अछि। अंग्रेज वायसराय वैभेल १९४३ ई. मे बाढिक स्थायी समाधान हेतु जेहो पाइ (बजट) छुटेलक, तेकरो भारत सरकार स्वतंत्रताक तुरन्त बाद तात्कालीन राजनैतिक तौर पर सजग समाज ‘पंजाब आ बंगाल’ केँ शायद विभाजनक रिसैत खून केँ बन्न करबाक लेल दय देलक। एहि क्षेत्रक लोक आइयो ओतबे बेकल-बेहाल अछि, कारण वैभेल प्रोजेक्टक बदला एतय भेटल कोसी बाँध परियोजना आ कटैया समान पनबिजली कारखाना जे एखन धरि हुकरैत-हकरैत १०० मेगावाट बिजली उत्पादन नहि कय पायल अछि। नहिये कोसी सँ निकालल गेल नहर सँ एहि क्षेत्रक ५% कृषक सँ बेसीकेँ सिंचाईक कोनो सुविधा भेट सकल।
बाँध निर्माणक कार्य एहने अवैज्ञानिक तरीका सँ भेल जे जमीन निचांक जलस्तर आ कुशियार खेती लायक वातावरण मे क्षरण होइत न आब ओ नगरी न आब ओ राजा। जुटक खेती सेहो किछु क्षेत्र मे छोड़ि बाकी सौंसे बर्बाद। माछ-मखान-पान तऽ विलोपान्मुख बनि गेल अछि। प्राकृतिक संसाधन सँ यथासंभव दोहन छोड़ि अनफेवरेवल कंडीशन्स (बाढि-सुखा) सँ निवारण हेतु कोनो – कतहु उपाय नहि।
बिजली, उद्योग – सब नदारद। सड़क केर हाल आब जाय कनेक सुधारोन्मुख भेल से कहल जा सकैत छैक। स्वास्थ्य क्षेत्र आइयो ओतबे पछड़ल। हस्पीटल केर पुरान मकान सब हक्कन कानि रहल अछि। डाक्टरक अता-पता नहि। खजाना सँ भले ओहि अस्पताल वा स्वास्थ्य केन्द्र लेल पाइ केर निकासी भरपूर होइते छैक आइयो, मुदा सुविधा सँ जनता आइयो विमूख-वंचित अछिये। स्वतंत्रताक एहेन बदहाल अवस्था मिथिला समाजक भारतक कोनो आन समाज सँ एतेक पाछू कय देने अछि जेकर चर्चा करैत कोंढ-करेज दहैल जाइत अछि। जतय सबसँ बेसी बौद्धिक खजाना ताहि ठामक विद्यालयक हाल तऽ आरो बेहाल अछि। शिक्षा केँ मानू जानि-बुझि एहि क्षेत्र सँ पलायन करेबाक लेल प्रायोजित ढंग सँ कार्य कैल जाइत अछि, कारण लेबर सप्लाइ जोन बनाकय जे रखबाक छैक। एतुका लेबर आन राज्यक विकास मे योगदान दैत अछि, मुदा एहि ठाम पूर्वाधार निर्माण वा औद्योगिक विकास लेल कतहु किछु नहि।
अन्हा गाम मे कन्हा राजा – बस नेता बनबाक होड़ चलैत अछि एतय। बिहारी खरात लूटबाक लेल ठेकेदार पेस्तोल-बन्दूक-लाठी-बाहुबल केर बदौलत हुकूमत कएनिहार बनैत अछि एतय। तंत्र संविधान अनुरूप, संचालन मे मजमौजी! सुरक्षित सीट पर वैह चुनाव लड़त – धरि पीठ पर हाथ बाहुबली आ पहुँचल फकीरे केर रहतैक। बुद्धिजीवी वर्ग एहि सब सँ ऊबि गेल अछि। ओ सब अपन-अपन घर पर बड़का-बड़का ताला मारिकय दिल्ली-मुम्बई मे फ्लैट कीनि ओतहि रहय लागल अछि। हू-केयर्स! यैह भावना रहैत छैक अपन गाम व मड़ौसी प्रति। गोटेक दिन लेल गाम आओत, कारण भगवती (कुलदेवी) गामहि मे छथि आ निहित कर्मकाण्ड लेल ओतहि आबय पड़त। ई प्रश्न हमरे टा माथ खाइत अछि कि आरो किनको ई सुधि पाठक बतेता, धरि स्वतंत्रता मिथिला समाजक लेल कोन काजक भेल ई बेर-बेर सोचयवला विषय बनि गेल अछि।


text:
कि मधुबनी जिला सर्वाधिक ‘दहेज मुक्त मिथिला’ अछि?
(सर्वे और बहस)
काल्हि ‘दहेज मुक्त मिथिला सर्वे-२०२०’ केर पहिल तथ्यांक जारी कयल, जाहि मे दहेज प्रथाक विरूद्ध सब सँ अधिक जागरुकता ‘मधुबनी’ जिलाक लोक मे देखल गेल कहि सकैत छी। तथ्यांक सँ स्पष्ट अछि जे सब सँ अधिक लोक मधुबनी सँ सक्रियता देखौलनि। ईहो स्पष्ट अछि जे मधुबनी मे सौराठ सभागाछी सँ २०११ मे आरम्भ कयल ‘दहेज मुक्त मिथिला’ अभियान बहुत जल्दी घर-घर मे चर्चाक विषय बनि गेल छल। मीडिया मे सेहो एकर चर्चा खूब जोर पर चलल।
प्राचीन समय सँ एकटा कहावतो देखल-सुनल दरभंगाक गाम-घर मे जे उत्तर भरक लोक मे काफी बेसी संस्कार होइत छैक। ओ सब आडम्बरी नहि होइत अछि। दक्षिण भरक लोक मे ‘खानपीन’ आ ‘तिलक’ आदिक नाम पर बेटीवला सँ बेटावला खूब बर्तन-बासन, कीमती उपहार, सोनाक चेन्ह-अंगूठी, घरक लोक लेल कपड़ा-लत्ता आ गोर-लगाय आदिक लोभे चूर रहैत अछि, लेकिन उत्तर भरक लोक मे ई सब प्रक्रिया एकदम नहि होइत छैक। ओ सब साफ-स्वच्छ व्यवहार मे केवल ‘फलदान’ (फल लय केँ दूल्हाक हथधड़ी) करैत छथि।
एतबा नहि, ईहो सुनल जाइछ जे उत्तर भरक लोक मे कुलीनता आ शालीनता सेहो बेसी होइत छन्हि। दहेजक आकर्षण अत्यल्प होइत छन्हि। खानदानी आ उच्चकोटिक लोक सब होइत छथि। उत्तर भरक कन्याक दक्षिण भरक घर मे बहुत बेसी सम्मान होइत छन्हि। एखनहुँ धरि बहुतो ब्राह्मण परिवार मे धर्म-कर्म-अध्यात्म बेसी अछि। सन्ध्या-बन्धन सेहो बेसी परिवार मे होइत अछि। आदि।
त फेर, विमर्श आ सवाल दुनू अछि – कि मधुबनी सर्वाधिक ‘दहेज मुक्त मिथिला’ अछि?


text:
मिथिलाँचल महासभा कानपुर द्वारा घोषणा कैल गेल अछि जे आगामी शैक्षिक वर्ष २०१५-१६ लेल मैथिल समाजक ५ बच्चा केँ मुफ्त शिक्षा उपलब्ध कराओल जायत। महासभाक प्रवक्ता अनिला मैथिली जिन्दाबाद केँ जानकारी दैत कहलनि जे साल भरि निरंतर किछु न किछु सार्थक डेग बढबैत अपन भाषाभाषी आ समाजक लोककेँ मिथिलाक अकाट्य पहिचान संग जोड़ि रखबाक निमित्त पूर्ण प्रतिबद्ध मिथिलाँचल महासभा द्वारा ई नव डेग अबयवला शैक्षिक वर्ष सहित हरेक वर्ष लेल कैल गेल। एहि वर्ष अपन सामाजिक जिम्मेबारी केँ निभाबैत मैथिल समाज केर ५ पांच टा बच्चा केँ मुफ्त शिक्षाक घोषणा केलक – बच्चा केँ पुरस्कार दैत संस्थाक संस्थापक श्री रविनाथ मिश्रा जी, अध्यक्ष श्री अमित झा जी, महासचिव श्री मुन्ना जी, संयोजक आ प्रवक्ता श्री अनिल झा जी, उपाध्यक्ष श्री राजकुमार मिश्रा जी, श्री देवेन्द्र झा जी आ कोषाध्यक्ष श्री अमर कान्त चौधरी जी सहितक फोटो प्रेषित कय रहल छी। जाहि बच्चा सबकेँ मुफ्त शिक्षा देल जायत तिनका लोकनिक नाम एहि तरहें अछि:
१. कनक झा पुत्री स्व० बृजमोहन झा – रानीघाट कानपुर-कक्षा -०६ , स्कूल -मदर इंडिया पब्लिक स्कूल | –
२. अंकिता झा पुत्री सुनील झा – रानीघाट कानपुर – कक्षा – ०९ – स्कूल – नगर निगम महिला इंटर कॉलेज तिलक नगर
३. ऋषभ झा – पुत्र – श्री नन्द किशोर झा -शाश्त्री नगर कानपुर – कक्षा – ७ – स्कूल – लाल बहादुर शास्त्री विद्यालय शास्त्री नगर कानपुर
४. शरद रॉय पुत्र स्व० संजीव रॉय – योगेन्द्र विहार नौबस्ता कानपुर – कक्षा – ३ – स्कूल – बि० आर० एस० इंटर कॉलेज -नौबस्ता
५. वैष्णवी रॉय – पुत्री -स्व० संजीव रॉय – योगेन्द्र विहार -नौबस्ता -कानपुर – कक्षा – २ – स्कूल – बि० आर० एस० इंटर कॉलेज –नौबस्ता


text:
बझाङमे १० ओ डडेल्धुरामे दुई संक्रमित ठप्लै
पहुरा समाचारदाता
धनगढी,२१ भदौ । सुदूरपश्चिम प्रदेशके बझाङमे अँटवारके रोज १० ओ डडेल्धुरामे २ जाने कोरोना संक्रमित विरामी ठपल बाटै ।
डडेल्धुरा अस्पताल कोभिड–१९ परिक्षण प्रयोगशालामे २ सय ८१ जनहनमे करल परिक्षणमे १२ जनहनमे संक्रमण डेखाइल अस्पतालके इन्चार्ज ईश्वरी प्रसाद भुषाल जनैलै । ठपल संक्रमित बझाङके बुङल नपाके १० जाने डडेल्धुरा अमरगढी नपा–११ के २ करके १२ जाने रहल इन्चार्ज भुषाल जनैलै । ओस्टेक डडेल्धुरा अस्पताल कोभिड–१९ परिक्षण प्रयोगशालामे गैल भदौ १३ गतेसमके तथ्याङकमे और जिल्लाके तुलनामे बझाङमे १ सय ५८ जाने संक्रमित ठपल बाटै । जेम्ने भदौ २१ गते १०, भदौ २० गते १७, भदौ १९ ओ १६ गते एक÷एक जाने, भदौ १७ गते ९, भदौ १६ गते ३८, भदौ १४ गते ४७ ओ भदौ २६ गते २६ जनहनमे संक्रमण पुष्टि हुइल रहे ।
सुदूरपश्चिम प्रदेश सामाजिक विकास मन्त्रालयके शनिच्चरसमके तथ्याङके हेरेबेर प्रदेशभर ८ सय ९ जाने सक्रिया संक्रमित रहल बाटै । सबसे कैलालीके ३ सय ७९, दुसरामे बझाङ १ सय २४, डोटीमे ८६, अछाम ७४, बैतडीमे ५६, कञ्चपुरमे ५३, डडेल्धुरा २०, दार्चुला ९ ओ बाजुरा ८ जाने रहल बाटै ।


text:
पटना । विकसित बिहार दिस बढ़ैत बिहार क 10 जिलाक 550टा गाम पहिल चरण मे सौर उर्जा से जगमगाओत । बिहार क वैशाली, मधेपुरा, पुर्णिया, खगड़िया, दरभंगा, गोपालगंज, सीवान, सारण, बेगुसराय, समस्तीपुर जिला पहिल फेज़ मे सोलर इलेक्ट्रिफिकेशनक काज लगभग भए गेल अछि ।
दिल्ली क कंपनी युनीलाइन क एहि क ठेका भेटल अछि जे अपन काज बखूबी स कए रहल अछि । एहि संबंध मे बात करैत युनीलाइन क एमडी श्री आर के बंसल कहलाह जे युनीलाइन कए बिहार सरकार दिस स एहि 550 गाम मे सोलर इलेक्ट्रीफिकेशनक काज भेटल अछि । कंपनी क काज लगभग पुरा भए गेल अछि । कंपनी एहि इलेक्टीफिकेशन क वांरटी सेहो दैत ।
ज्ञात होए जे सब्सीडी पर सोलर युनिट लगेबाक बिहार सरकारक ई योजना अछि । बिहार सरकार काफी कम कीमत पर सोलर पैनल लेल आवेदन मांगने छल आ भारी संख्या मे एहि लेल आवेदन सेहो आएल छल । आब योजना मूर्त रूप लए रहल अछि ।


text:
पटना। 13 जनवरी। बक्सर जिला मे समीक्षा यात्राक दौरान मुख्यमंत्री नीतीश कुमारक काफिला पर कायल गेल हमलाक जांच लेल एक टीमक गठन कायल गेल अछि। अपने क' बता दी कि कैल्हि बक्सर जिलाक नंदर इलाका मे किछु गोटा मुख्यमंत्री केँ काफिला पर पत्थर फेंकने छल। हमरा मे नीतीश क' बचा लेल गेल मुदा हुनकर सुरक्षा मे लागल किछु कर्मी घायल भ' गेल छल।
मुख्यमंत्री केँ दौरा सँ पहिने हुनकर समीक्षा आओर विकास यात्राक लेल बड्ड कड़ा सुरक्षाक इंतजाम कायल गेलाक दावा कायल गेल छल। ऐना मे एहि तरहक हमला सँ प्रशासनक लापरवाही पर बड़का सवाल उठैत अछि।


text:
सीएन थारू– नेपाल के राजनीति असहमति चल्ते वितृष्णा में परिणत भेल्छै। अखुन राजनीति के विषय में जनतासब अलग अलग धारणा बन्या के बैठल छै। ककरो लेल यी संकट सावित भेल्छै त ककरो लेल सोना के संसार। फरक यते शक्ति संरचना में पावल गेल्छै। डा. बाबुराम भट्टराई काम चलाउ प्रधानमन्त्री त चियै, नेपालके कानुन अनुसार ओकर हैसियत सीमित हैतो नेपालके राजनीति में शक्तिशाली प्रधानमन्त्री बनल छै। भर्खरे संयुक्त मधेसी मोर्चा के बैठक कोनो भी हालत में सरकार गिराबैके पक्षमें नै छै से निर्णय करल्कै। यकर मतलब विपक्षी के आन्दोलन से सत्ता नै गिरतै तकर अन्दाज करल गेल्छै। यी सरकार के घेराबन्दी जै कारण से भ्या रहल्छै, विपक्षीसब एक ठाम आइब के सहमति करैये परतै। कहल जाय त सहमति वेगर निकास के कोनो उपाय नै छै आ यी सम्मानिय राष्ट्रपति सोहो महसुस करने छै। देश के राजनीति तिब्र धुंवीकरण में गेल्छै।
डा. बाबुराम भट्टराई जे जे बोइलरहल्छ्रै, तकरा विश्लेषण करला से यी सावित भ्यारहलछै कि प्रतिपक्षी के भाउ नै छै। प्रतिपक्षी दलसब प्रधानमन्त्री फेरैके बात करैछै ता कि संविधानसभा अथवा संसदीय चुनाव करैले सहज बने। आपन आपन नेतृत्वमें चुनाव करावैले खोजैके मतलव साम, दाम, दण्ड, आ भेद प्रयोग कैरके चुनाव के नतिजा आपन हाठ में आनैके चाह चियै। असली बात त सत्ता चियै और मार्क्सवादी त सत्ता के मात्रे सत्य बतावै छै आ बाँकी सब भ्रम। स्वभाविक छै कि डा. भट्टराई सत्ता कोनो भी हालत में छोरे नै चाहतै। तहौ में अखुन्का राजनीतिक दाह में भट्टराई सरकार शक्ति मेल में अब्बल देखल गेल्छै। संसार में शक्ति फेरबदल के नतिजा बमोजिम पश्चिम ध्रुव से शक्ति एशिया में केन्द्रीकरण भ्यारहल स्थिति के डा. भट्टराई सहज रुपसे बुझ्ने छै। दक्षिण एसिया में चीन के भारत एकटा केन्द्र बनैले कोशिश कैर रहल्छै त दक्षिण पूर्वी एसिया में चीन के प्रभाव देखल ज्यारहल्छै। यी शक्ति केन्द्र में सन्तुलन मिल्याके डा. भट्टराई सत्ता के खेल जोखिम उठ्याके खेल्ने छै। तकर परिणाम प्रतिपक्षी के भाउ में कमी आ राष्ट्रपति के निस्तेज बनावैले भेल प्रयास स्वयं में मननयोग्य छै। विशेष कैर के मधेसी मोर्चा डा. भट्टराई के सरकार कोनो भी हालत में बचावैके मनस्थितिमें छै। राष्ट्रिय शक्ति सन्तुलन में मधेसी मोर्चा के साथ में राखैत डा. भट्टराई स्वयं ४ बुँदे सहमति प्रति प्रतिबद्ध रहल स्थिति में कोनो भी तागत नाकाम हैके सम्भावना छै।
नेपाली काँग्रेस आ एमाले यी भ्रम में नै छै कि डा. भट्टराई सत्ता हस्तान्तरण कैर द्यात, मात्रे डर यी देखल गेल्छै कि आब सहमति कैलो से अंश कम मिलत। तकर बढोत्तरी के लेल काँग्रेस आ एमाले विरोध कैर रहल्छै। शक्ति में तत्काल फेरबदल हैके सम्भावना नै छै। द्वन्द्वकाल के मुद्दा उपर आन्दोलन मच्याके हाथ लागि शुन्य तकर विकल्प काँग्रेस आ एमाले दैले सक्षम नै छै। भित्तरे भित्तर गलैत ज्या रहल्छै आ प्रधानमन्त्री के खातिर झगरा करैत रहतै त डा. भट्टराईके नेतृत्व के कामचलाउ सरकार निरन्तर समय बरहाबैत जेतै। तहौ से आब कोनो भी हालत में सहमति बने कैहके दवाव देने से सडक संघर्ष के अर्थ देखल जेतै। कथिले त कहावत छै कि खुदा मेहरवान त कदू पहलमान यकर अर्थ वास्तविक रुपसे डा. भट्टराई नेतृत्व के सरकार सावित कैर देल्कै। स्वयं प्रचण्ड के दाह अखुन असफल भ्या गेल्छै। कहल ज्यात डा. भट्टराई योजनाबद्ध रुपसे होसियारी देखेने छै। चौतर्फी विरोध के बाबजुद कोनो किसिम के भय महसुस नै करैके मुख्य कारण राष्ट्रिय अन्तर्राष्ट्रिय शक्ति सन्तुलन में रहल पकड के एकमात्र असर चियै। यै समय में डेरिक जेन्सन के सुझाव काम लाइग सकैये। डेरिक जेन्सन कहैछै कि मालिक के घर मात्रे कोनो एक औजार से नै ध्वस्त करल ज्या सकैये चाहे उ औजार वहस, हथौडा अथवा उच्च विष्फोटक पदार्थ कथिले नै हेवे। यकर मतलव विपक्षीसब के विरोध यत्हेक हल्का पारा से उठान भल्छै कि तकर भाउ पावैके सम्भावना नै देखल जाइछै।
नेपालक राजनीति में शक्ति के श्रोत हन्टीटन विचार भ्या सकैये। पहिचान के संघर्ष मत्थर बनैत ज्यारहल्छै। अखुन पहिचान के आधार में संघीयता खोजी करैबला शक्ति पुरे भ्रम में छै। अशोक राई के नेतृत्व में खुलल संघीय समाजवादी पार्टी जे एमाले से विद्रोह कैरके मुलतः स्थापना भेल्छै आ चैतन्य सुब्बा लगायत के नेतृत्व में खुलल सामाजिक लोकतान्त्रिक पार्टी दर्ता करल गेलै काँग्रेस से वहिर्गमन हैत, तकर वाद पार्टी निर्माणके वाद पहिचान कायम भ्यागेलै अथवा पार्टी से छोरलाहा घोषणा प्रमाणित भ्यागेलै ट? थरुहट तराई पार्टी थरुहट आन्दोलन के पुँजीकृत करैके अर्थ में बनलै तकर वैचारिक धरातल अस्पष्ट छै आ पहिचान के लेल ओकर भूमिका कत्हेक? सवाल ठीक सामुने छै। शक्ति के श्रोत हन्टीटन बतेने छै कि स्थानीय राजनीति जातीय पहिचान से आ अन्तर्राष्ट्रिय राजनीति सभ्यता के आधार में चल्तै। तैहनङे महाशक्तिसब के बीच हैबला दुश्मनी सभ्यतासब बीच देखल गेलसे प्रतिष्ठापित हेतै। यी आधार में नेपाल के राजनीति परिवर्तन भ्यासकैये। तकर अगुवाई किटानी विचार, किटानी नेतृत्व आ किटानी योजना मार्फत मात्रे हैके लक्षण देखल गेल्छै। किटानी विचार में नवउदारवाद पुँजीवाद अथवा मार्क्सवाद आब काम नै करतै। दोसर वात चुनाव केन्द्रीत योजना त अवसरवादी धार चियै जते विग्रह के सम्भावना अधिक देखल जाईछै। यकरा इतिहास के निरन्तरता सोहो कहल ज्या सकैये। अखुन क्रमभङता के आवश्यकता छै आ जनमुक्तिकरण से बचावैके अनिवार्य पक्ष में भूमिका आदा करैके छै। यी क्रमभङता लवकाँ निर्माण के ढोका खोल्तै।
अन्त्यमें जाति, वर्ग संघर्ष के राजनीतिक विचार किटानी करैले संघीय समाजवादी आन्दोलन करिब अढाई वरिष से निरन्तर लागल छै। संघीय समाजवादी आन्दोलन निष्कर्ष में सम्पूर्ण ऐतिहासिक आदिवासी राष्ट्रियताहरुको मुक्ति क्रान्तिकारी अग्ररक्षक पार्टी बिना सम्भव नै भ्यासकैये। आदिवासीवाद विश्वदृष्टिकोण में आधारित वहुलराष्ट्रिय लोकतन्त्र, संघीयता आ समाजवाद के राजनैतिक विज्ञान के जगमें निर्माण भेल क्रान्तिकारी अग्ररक्षक पार्टी विना अगा बरहयाल जाति–वर्ग संघर्ष परिणामविहिन हैके ओत्वेहेक सम्भावना छै। संसारके सर्वहारा वर्ग अखुनका विश्व के प्रथम राष्ट्र आदिवासीसब सहित के उत्पीडित जाति–वर्ग चियै। सामन्ती, साम्यवादी आ उदार पुँजीवादीसब यी आदिवासी उपर अतिक्रमण, सम्मिलिकरण, दमन, एकाधिकार आ कत्हेक घटनासब त जातीय सफाया के लेल करल सावित भल्छै। यै से आदिवासी प्रशासन के अधिन में जियैले विवश छै। तहौ से नेपालके आदिवासी आन्दोलन प्रशासन के विरुद्ध केन्द्रीत छै आ स्वशासन के साथ संघीयता के खातिर वलिदानीपूर्ण संघर्ष से सम्बन्धित छै। यकर लेल हर हालत में वैचारिक तैयारी, राजनैतिक तैयारी, संगनात्मक तैयारी आ भौतिक वा आर्थिक तैयारी पूरा करैके विद्रोह सम्पन्न करल ज्यासकैये। ताबे ज्याके सत्तामें हिस्सेदारी आ आपन राजनीतिक क्षेत्रमें मालिकत्व दावी करैके सक्षम देखल जेतै। तहौसे आब सबसे पैहने आपन अज्ञानता हटावैके छै आ वास्तविकता खोजी करैत संघर्षमें जोड दैवला विकल्प अपनावैके डगर तत्कालिन कार्यभार देखल गेल्छै। यी सबके हित में छै आ लवका नेपाल के विकल्प चियै।
सत्ता समीकरणः खुदा मेहरवान
सीएन थारू– नेपाल के राजनीति असहमति चल्ते वितृष्णा में परिणत भेल्छै। अखुन राजनीति के विषय में जनतासब अलग अलग धारणा बन्या के बैठल छै। ककरो लेल यी संकट सावित भेल्छै त ककरो लेल सोना के संसार। फरक यते शक्ति संरचना में पावल गेल्छै। डा. बाबुराम भट्टराई काम चलाउ प्रधानमन्त्री त चियै, नेपालके कानुन अनुसार ओकर हैसियत सीमित हैतो नेपालके राजनीति में शक्तिशाली प्रधानमन्त्री बनल छै। भर्खरे संयुक्त मधेसी मोर्चा के बैठक कोनो भी हालत में सरकार गिराबैके पक्षमें नै छै से निर्णय करल्कै। यकर मतलब विपक्षी के आन्दोलन से सत्ता नै गिरतै तकर अन्दाज करल गेल्छै। यी सरकार के घेराबन्दी जै कारण से भ्या रहल्छै, विपक्षीसब एक ठाम आइब के सहमति करैये परतै। कहल जाय त सहमति वेगर निकास के कोनो उपाय नै छै आ यी सम्मानिय राष्ट्रपति सोहो महसुस करने छै। देश के राजनीति तिब्र धुंवीकरण में गेल्छै।


text: प्रस्तुत अछि लोकप्रिय पत्रिका मैथिली सिने संसारक अगहन–पुष अंकमे प्रकाशित हमर पूरा अन्तरवार्ता सप्तरी जिल्लाक एक साधारण परिवारमे जन्मल गजलकार कून्दन कुमार कर्ण कम समयमे बेसी चर्चित भेनिहार युवा गजलकार छी । कनिये टासँ मैथिली साहित्यमे कमल चला रहल कुन्दन अत्यन्त प्रतिभाशाली व्यक्ति छथि । श्री जनता माध्यमिक विद्यालय, खुरहुरीयासँ विद्यालय शिक्षा आर्जन कऽ श्री महेन्दविन्देश्वरी बहुमुखी क्याम्पस, राजविराजसँ ब्यवस्थापनमे स्नातक केनिहार ई नेपाल सरकारक निजामती सेवामे सेहो कार्यरत छथि । विद्यालय जीवन कालसँ गजल रचना सुरु कऽ एखन धरि दर्जनौ गजल रचना कऽ चूकल अछि । हुनकर गजल आ शाइरीसँ मिथिलाक हजारौ युवा प्रभावित छथि । पछिला किछु बरिससँ सामाजिक सञ्जालमे बेसी सकृयताक संग अपन रचना सभ सार्वजनिक करैत आबि रहल हुनकर नेपाल आ भारत दुन्नू देशेमे प्रशंसक सभ छथि । मुदा हनुका एतऽ धरि आबैमे की ? केहन ? कतेक ? संघर्ष करऽ पडलै एहि सम्बन्धमे सुनी “मैथिली सिने संसार”क प्रतिनिधि कमल मण्डल संग भेल हुनकर गप्प सप्प । ▶ अहाँ गजल रचनाक क्षेत्रमे कोना प्रवेश केलहुँ ? – कनिये टासँ साहित्य, गीत आ संगीतमे हमर रुची


text:
किछु सुझाव
– अजित आजाद
लिखनाइ आ लेखक भेनाइ, दुनू अलग-अलग प्रक्रिया थिक।
शुद्धि-अशुद्धिक चिंता कयने बिना अरबो लोक लिखि रहल छथि मुदा ओ लेखक नहि छथि। मोनक बात अथवा विचार लिखबा काल अहाँ जेना बजैत छी, तेना लिखू। गाम-घर मे अधिसंख्य लोक अपन परिचित केँ चिट्ठी-पुर्जी कोना लिखैत अछि, गौर करबै। एहि मे शुद्धिक विचार गौण रहैत अछि। मुदा लेखक होयबाक लेल शुद्धि-अशुद्धिक विचार आवश्यक अछि। अहाँ समूह केँ प्रभावित करबाक लेल लिखैत छी त’ समूहक अपेक्षा राखय पड़त। एतय इहो बात ध्यान राखी जे केवल शुद्ध-शुद्ध बात लिखले सँ अहाँ लेखक नहि मानल जायब। विषय, कथ्य, शिल्प, शैली, विचार, सम्प्रेषणीयता आदि सेहो अहाँक लेखन मे रहबाक चाही। नवता त’ चाहबे करी।
तखन मुदा…
नव लेखक लेल तत्काल ई कहब जे शुद्धि जरूरी अछि किन्तु ई अध्ययन आ अभ्यास सँ आओत आ एहि मे समय लागत। ताबत लिखनाइ बंद नहि करी। हाँ, पोस्ट करबा सँ पहिने कोनो विज्ञ सँ देखबा ली। पत्रिका सभ मे अहाँक ई काज प्रूफ रीडर अथवा संपादक क’ दैत छथि। तेँ विशेष चिन्ता करबाक आवश्यकता नहि अछि। अतः खूब लिखू, नीक-नीक बात लिखू आ चिंतामुक्त भ’ क’ लिखू।
विज्ञ अथवा संपादक लोकनि अहाँक लेखन मे जे शब्द सभ शुद्ध कयलनि, कोनो अन्य प्रकारक सुधार कयलनि, तकर अख़्यास करी, अभ्यास करी। कोनो प्रकारक शंका भेला पर शुद्ध मोन सँ हुनका लोकनि सँ जिज्ञासा करी। गेंग नहि जोती।
अहाँ अपना मे सुधार होइत देखब।
लेखक बनब एकटा नमहर प्रक्रिया थिक। केवल किताब छपा लेला मात्र सँ कियो लेखक भ’ जायत से जरूरी नहि अछि। बिना किताब केँ सेहो अहाँ लेखक भ’ सकैत छी। अहाँ की लिखैत छी, कोना लिखैत छी, कोन उद्देश्य सँ लिखैत छी, ई मायने रखैत अछि।
तेँ हतोत्साहित नहि। प्रयास करी। सभक सहयोग भेटत।
आइ लेखक लोकनि पर अनेक प्रकारक दायित्व छनि। भाषाक रक्षा, भाषाक विकास सेहो एकटा प्रमुख दायित्व थिक जकरा स्वीकार करहि पड़तनि। लेखक लोकनि भाषाक सेवक सेहो होइत छथि, ई सदैव ध्यान राखक चाही।


text:
भारतीय उपमहादेश केर प्लेट द्वारा युरेशियाकेर प्लेट मे निरन्तर धक्का मारबाक प्रक्रिया भूगर्भ मे जारी रहलाक कारण हिमालय क्षेत्रक विकास भेल अछि – कहल जाइछ जे हरेक वर्ष करीब ५ सेन्टीमीटर उत्तर दिशा मे युरेशिया प्लेट केँ ठेलबाक प्रक्रिया सँ जे दबाव उत्पन्न होइछ वैह करीब १ सेन्टीमीटरक ऊँचाई मे हिमालयक उँचाई सेहो बढेने जा रहल अछि। हरेक ७५-८० वर्ष पर ई ठेलबाक प्रक्रिया मे अप्रत्याशित बढोत्तरीक चलते भूकंपक अनुभूति कैल जाइछ। शनि दिन लगभग ८० वर्षक बाद अचानक करीब २ मीटर तक धक्का लगेबाक घटनाक्रम घटल आ ताहिक कारण हिमालय क्षेत्र केर ऊपरी सतह पर अत्यन्त भयावह भूकंपीय प्रभाव सँ क्षति भेल। जखन कि एहि पार आ ओहि पार तिब्बत धरि भूकंपीय कंपन तऽ भेल मुदा सतही नोकसान कम भेल।
स्रोत: वाल स्ट्रीट जर्नल – भूगर्भशास्त्री लुंग एस. चान तथा होंगफेंग यांग – चाइना विश्वविद्यालय, हंग कंग


text:
नई दिल्ली: कोरोना वायरसके ध्यानमे राखैत प्रधानमंत्री नरेंद्र मोदी एक बेर फेर सँ सभटा राज्यके मुख्यमंत्री सङ्ग वीडियो कॉन्फ्रेंसिंगके माध्यम सँ सोमके गप करताह। कोरोना कालमे मुख्यमंत्री सभ सङ्ग इ पीएम मोदीके पाँचम बैसकी होयत। अहि बैसकीमे सभ मुख्यमंत्रीके गप करबाक अर्थात अपन बात राखयके मौका भेटत. बतायल जा रहल अछि जे कि इ अखनि तकके सबसँ पैघ बैसकी होयत, कियेक की बैसकीके समय सभ मुख्यमंत्रीके बाजयके मौका भेटत, पीएम सभ राज्यक मुख्यमंत्रीके गप सुनताह। बैसकीमे आर्थिक गतिविधि सभ कोना शुरू कयल जाय, की रियायत देल जाय, अहि सभ गप पर चर्चा भ’ सकैछ।
सभसँ बेसी रोगी वाला राज्य पर रहत फोकस
सूत्रके मोताबिक, अहि बैसकीमे सभसँ बेसी रोगी वाला संख्या वला राज्य सभ पर फोकस रहत। अहि समय देशमे सभसँ बेसी कोरोनाके रोगी महाराष्ट्रमे अछि। केंद्रीय स्वास्थ्य मंत्रालयके आंकड़ाके अनुसार महाराष्ट्रमे अखनि धरि 20228 केस आबि चुकल अछि, ओतय 3800 कोरोना संक्रमित रोगी ठीक भ’ गेल अछि। अहि वायरसके कारण सँ महाराष्ट्रमे एखनि धरि तक 779 लोगक मृत्यु भ’ चुकल अछि।
अहि सँ पहिले कहिया-कहिया भेल छल बैसकी
बता दी जे कि अहि सँ पहिले 20 मार्च, 2 अप्रैल, 11 अप्रैल आओर 27 अप्रैलके प्रधानमंत्री मोदीके राज्यक मुख्यमंत्री सभ सङ्ग बैसकी भ’ चुकल अछि।
काल्हि लॉकडाउनक 48म दिन होयत
अहि समय देशमे लॉकडाउन लागल अछि। देशव्यापी लॉकडाउन सभसँ पहिले 25 मार्चके लागू कयल गेल छल, जे की14 अप्रैल के समाप्त होबाक छल, मुदा कोरोना वायरसके बढ़ैत मामिलाके देखैत केंद्र सरकार लॉकडाउनके 3 मई तक लेल बढ़ेने छल आओर पुनः एकर एक बेर 17 मई तकके लेल बढ़ा देल गेल अछि।


text:
माया मेट्रो अस्पतालमे सिटिस्क्यान सेवा सुरु
पहुरा समाचारदाता
धनगढी, २० फागुन । धनगढीके माया मेट्रो अस्पताल तीन करोड लगानीमे सिटिस्क्यान सेवा सञ्चालनमे लन्ले बा ।
उद्योग, वाणिज्य तथा आपूर्ति मन्त्री लेखराज भट्ट उक्त सेवाके उद्घाटन करल हुइट । सिटिस्क्यानके लाग बाहर जाइ पर्ना बाध्यताके अन्त्य कैना उद्देश्यके साथ उ सेवा सुरु करल अस्पतालके अध्यक्ष धिरेन्द्र साउँद बटैलै ।
‘अस्पतालसे ६४ स्लाईसके सिटिस्क्यान मेसिन संञ्चालनमे लन्ले बा ।’ उहाँ कहलै, ‘झण्डै तीन करोडके लगानीमे सिटिस्क्यान मेसिन सञ्चालनमे लानल हुइटी ।’सिटिस्क्यान सेवाके उद्धघाटन कार्यक्रमके बर्का पहुना उद्योग, वाणिज्य तथा आपूर्ति मन्त्री भट्ट स्वास्थ्य क्षेत्र सेवामूलक व्यवसाय रहल ओरसे सिटिस्क्यान सेवासे ढिउरके जीवन बचना विश्वस व्यक्त करलै ।
सिटिस्क्यान मेसिन संञ्चालन करलपाछे नागरिक थप सेवा पैना राष्ट्रिय सभा सदस्य शेरबहादुर कुवँर बटैलै ।
धनगढीमे सिटिस्क्यान सेवा सञ्चालन हुइलपाछे बाहर जाइ पर्र्ना बाध्यताके अन्त्य हुइना धनगढी उपमहानगरपालिका प्रमुख नृपबहादुर वड बटैलै ।


text:
१५ जून २०२१, मैथिली जिन्दाबाद!!
संचारकर्मी निशान्त झा द्वारा एकटा दुर्भाग्यपूर्ण समाचार सार्वजनिक कयल गेल अछि जे मैथिली-मिथिलाक नाम पर फेसबुक समूह निर्माण कय ओतय विज्ञापन व प्रचार-प्रसार लेल बिना समुचित नियमन वा कर-प्रबन्धनक टका वसूली कारोबार चलायल जा रहल अछि। निशान्त झा ‘हम सब मैथिल छी’ फेसबुक समूह व एकर व्यवस्थापक सुनीत झा पर बाकायदा विज्ञापन देबाक टैरिफ (दर-रेट) के स्क्रीन शौट्स जारी करैत अपन फेसबुक मे एहि मन्तव्यक आरोप लगबैत आम मैथिलजन सँ एहि विषय आ एहि तरहक गतिविधि सँ उठल प्रश्न केर जवाब मंगलनि अछि। सारांश मे संचारकर्मी निशान्त झा फेसबुक पर एहि तरहक भेद खोलबाक आ तदोपरान्त आरोपित व्यक्ति द्वारा हुनका तथानाम धौंस-धमकी आदि देबाक जानकारी सेहो करौलनि अछि।
निशान्त झा द्वारा १५ जून २०२१ केँ कयल गेल फेसबुक स्टेटसः
“विगत दिन सँ “We Are Maithil हम सब मैथिल छी” ग्रुप केँ एडमिन सुनीत ठाकुर पर आरोप लागल कि ओ ग्रुप में पोस्ट एप्रूव करबाक नाम पर टका केँ माँग करैत छैथि , जेकर किछु स्क्रीन शॉट , बहुत लोक केर मैसेज ओ कॉल पर बातचीत केर माध्यम सँ एहि बातक जानकारी हमरा भेँटल।
हम ओहि स्क्रीनशॉट्स ओ तार्किक पुख़्ता सबूत केँ आधार पर लोक सभ सँ एहि बात केँ सोशल मीडिया पर साझा कएलहुँ।
सुनीत ठाकुर नीक लोक छैथ कि अधलाह से हमरा नहि बुझल , बस एतेक बुझल अछि कि फेसबुक पर एकटा ग्रुप “We Are Maithil हम सब मैथिल छी” बना लोक सभ केँ जोड़ि देलखिन। हालाँकि मैथिल अप्पन मिथिला प्रेम सँ एकजुटताक लक्ष्य , साहित्य , संस्कृतिक केर बढ़ावा भेंटय ओ मैथिली भाषा केर प्रचार प्रसार होइ ताहि द्वारे ग्रुप में जुड़ला। एहि ग्रूपक नाम सँ मैथिल समाज जे भी गोटए सक्रिय छैथ सोशल मीडिया पर हुनकर सेंटिमेंट जुड़ि गेल छैक।
जखन एहि ग्रूपम आरंभ भेल छल त एडमिन महोदय लोक केर बिना अनुमति एहि ग्रुप में जोड़ी देलनि। आब जखन एहि ग्रुप में 4 लाख गोटए जुड़ि गेलाह त एडमिन महोदय लोभग्रस्त भ एहि ग्रुप केँ कॉमर्शियल बना देलनि। आब तथाकथित विज्ञापन वला पोस्ट केर अप्रूवल लेल अलग व्यवस्था छै इ कहि..लोक सभसँ कॉमर्शियल विज्ञापनक नाम पर टका लेबाक बात एडमिन महोदय खुद स्वीकार कएने छैथ।
खैर..! टका वसूली सँ हमरा कुनु तरहक दिक्कत नहि अछि। वसूली करैथ ..खूब नीक सँ करथि! मुदा ज्योँ मिथिला मैथिलीक नाम पर ग्रूप बना अवैध वसूली करब ओहि सँ हमरा दिक्कत अछि।
आइ तक एहि ग्रूपक माध्यम सँ जतेक वसूली भेल..ओहि सँ मैथिली व मिथिला केँ कि भेंटल..?
एहि ग्रूपक माध्यम सँ जे वसूली भेल ओ मैथिलीक कुन चैरिटी में जमा भेल..?
मैथिली भाषा मे कतेक पुस्तिका प्रकाशित भेल..?
जखन अपने कॉमर्शियल प्रचार प्रसार करैत छी त GST फ़ाइल ओ इनकम टैक्स सेहो भरैत हैब..ज्योँ से नहि त मिथिला ओ मैथिली केँ विकास में कतेक टका खर्च कएलहुँ एकरो जानकारी मैथिल समाज सँ साझा करियौ।
सुनीत ठाकुर जी जखन अहाँ सँ जायज प्रश्न कएलहुँ , अहाँके आइना देखेलहुँ त अहाँ हमरा जलनखोर , मानसिक विकलांग..ने जानि कि कि , केस मुकदमा सब तरहक धमकी देलहुँ..
इ त वैह भेल न…खिसियानी बिल्ली खम्भा नोचे…
सुनीत जी ने अहाँ हमर दियाद छि, ने अहाँके जमीन हमर आइड़ मे पड़ैत अछि..या न अहाँके खेत हम जोति लेलहुँ..? जलन किएकि हैत अहाँ सँ यौ जी..?
अहाँ लोकनि आब लफुआगिरी छोड़ू…मिथिला मैथिली केँ नाम पर वैश्यावृत्ति बिल्कुल बंद करू। अहाँ लोकनि इ चंदा धंधा क मिथिला मैथिली लेल नीक काज क रहल संस्था केर बदनामी सेहो क़ रहल छी। ओना अहाँकेँ तारीफ़ सेहो होबाक चाहि..4 लाख गोटए केँ ग्रूप में जोड़ि मैथिली भाषा केँ प्रचार प्रसार लेल प्रयास कएलहुँ..ओहि लेल अहाँके मिथिला रत्न , मिथिला विभूति , मिथिला सम्मान , पाग डोपटा जतेक दी..सब कम पड़ैत अछि।”


text:
जुलाई २१, २०१५. मैथिली जिन्दाबाद!!
युवा एकता सहरसा द्वारा निरंतर चलायल जा रहल अभियान आइ सहरसा मे आरो उग्र रूप तखन लऽ लेलक जखन एहि मे राजनीतिकर्मी, साहित्यकर्मी, स्वास्थ्यकर्मी, पेशाकर्मी आ लगभग समस्त सहरसावासी एहि माँग केर समर्थन मे सांकेतिक उपवास राखि धरना-कार्यक्रम रखने छथि, संगहि एहि माँग केर समर्थन मे हस्ताक्षर संकलन कैल जा रहल अछि।
किछु दिन सँ एना लागि रहल छल जे ई आन्दोलन मे वृहतत्तर सहभागिताक कमी अछि आ युवा सब दिशाविहीन अवस्था मे आन्दोलन चला रहल अछि। मुदा पूर्व विधायक आ सहरसा लेल सदिखन जान-कुर्बान करबाक कूबत राखनिहार संजीब झा आइ एहि माँग केँ अपना सहित समस्त समाजक सरोकारवाला केँ जोड़ि समुचित दिशा प्रदान करबाक कार्य कएलनि अछि।
आयुक्त कार्यालय सहरसाक समक्ष राखल गेल आजुक धरना मे सामूहिक उपवास तथा हस्ताक्षर संकलन कैल जा रहल अछि। एम्स केर माँग केँ आरो मजबूती देबाक लेल ‘एम्स संघर्ष समिति’ बनायल गेल अछि जाहि मे समाजक विभिन्न वर्गक अगुआ सबकेँ जोड़ल गेल अछि। आब ई आन्दोलन शीघ्रे पटना तथा दिल्ली पर आवश्यक दबाव बनायत से उम्मीद बढि गेल अछि – ई जानकारी करौलनि संजीब झा आ संगहि विश्वास सेहो दियौलनि जे युवाक दृढसंकल्पक सोझाँ केहनो पत्थर हृदयक राज्य सरकार या केन्द्र सरकार केँ पिघलय पड़त।
कार्यक्रम मे युवा एकता सहरसाक अध्यक्ष दीप नारायण ठाकुर सहित कार्यक्रम संयोजक राहुल कुमार बनगाँव आ समस्त सहयोगी समर्थक केर नीक उपस्थिति एखन धरि देखल गेल अछि। हस्ताक्षर सेहो नीक संख्या मे लोक केँ अपन क्रान्ति भूमि सहरसा मे एम्स पेबाक आशा जगा रहल अछि।


text:
पटना। स्वर्ण जयंती वर्ष क मौका पर बरौनी थर्मल पावर प्लांट कए आधुनिकीकरण योजना कए मंजूरी द देल गेल अछि। उल्लेखनीय अछि जे 26 जनवरी, 2010 कए बरौनी थर्मल पावर प्लांट क 50 वर्ष पूरा भ रहल अछि। बरौनी थर्मल पावर क महाप्रबंधक अविनाश कुमार कहला जे केन्द्रीय ऊर्जा मंत्रालय आ योजना आयोग 496 करोड़ क लागत स एहि पावर प्लांट कए अत्याधुनिक बनेबाक योजना कए मंजूरी प्रदान करि देलक अछि। योजना क अनुसार दू साल मे 220 मेगावाट (110&2) क यूनिट कए अत्याधुनिक बनेबाक योजना अछि। जेकर तहत पहिल यूनिट संख्या-7 फेर यूनिट संख्या-6 मे कार्य आरंभ होएत। आधुनिकीकरण क कार्य भेल कए सौंपा गेल अछि। एतबे नहि बरौनी थर्मल पावर मे 500 मेगावाट (250&2) क यूनिट लगेबाक सेहो तैयारी चलि रहल अछि। ओकरो अनापत्ति प्रमाण पत्र भेटि गेल अछि।
गौरतलब अछि जे 26 जनवरी,1960 कए तत्कालीन मुख्यमंत्री श्रीकृष्ण सिंह तीन यूनिट (15&3) क शिलान्यास केने छलाह। जेकर बाद दू यूनिट स 1963 मे आ एकटा स 1966 मे बिजली उत्पादन शुरू भेल। 1965 मे लागल 50-50 मेगावाट क दूटा इकाइ कए 1995-96 मे राज्य प्रदूषण नियंत्रण बोर्ड क हस्तक्षेप क बाद बंद करि देल गेल। 2003-04 मे आखिरकार एहि संयंत्र स उत्पादन बंद भ गेल। मुदा दू साल वर्ष पूर्व फेर उत्पादन शुरू भ चुकल अछि।


text:
धनगढी उप–महानगरपालिकासे पचास प्रतिशत भाडा मिनाहा
पहुरा समाचारदाता
धनगढी , १५ असार । धनगढी उप–महानगरपालिकासे पूर्ण लकडाउनके तीन महिनाके भाडामे ५० प्रतिशत मिनाहा करले बा ।
उप–महानगरपालिकासे अपन सपिङ्ग कम्प्लेक्सके भाडामे ५० प्रतिशत छुट डेना निर्णय करल हो । लकडाउनके कारण व्यवसाय ठप्प हुइल कहटी उप–महानगरपालिकासे चैत ११ गतेसे असार १ गतेसमके भाडा छुट करल नगरप्रमुख नृपबहादुर वड बटैलै । धनगढी उप–महानगरपालिकासे अपन सपिङ्ग कम्प्लेक्स व्यापारीनहे भाडामे डेले बा ।
कैलाली उद्योग वाणिज्य संघके अध्यक्ष पुष्पराज कुँवर उप–महानगरपालिकासे सराहनीय निर्णय करल बटैलै । उहाँ और सरकारी कार्यालय ओ संघसंस्थाहुक्रे उप–महानगरपालिकासे कुछ सिख्ना समय आइल बटैलै ।


text:
–रिंकू झा।
ओना त प्रतिदीन पृथ्वी पर कोनो ने कोनो प्राकृतिक घटना घटेऐत रहई छै, मुदा कीछ घटना अतेक पैघ होय छै वो विनाश के रूप लॉ लै छै। जेना बाढी ।
बाढी के मतलब होई छै वृद्धि, कोनो भी चीज के अत्यधिक भेनाय दुखदाई होई छै, तहिना एक स्थान पर बहुत बेशी मात्रा में जल जमाव भेला से होई छै बाढी ।
ओना बाढी एकटा प्राकृतिक आपदा छै जे कोनो भी क्षेत्र में वर्षा ऋतु में बेशि पैन भेला स बाढी आबे के संभावना बढ़ी जाय छै, बाढी के बहुत तरहक रूप होई छै,बहुतों कारण भी होई छै,जेना जल जमाव, भारी मात्रा में वर्षा भेनाए, बांध के टूटनाए, या फिर भूकंप आदि।
ओना त पूरा बिहार आय बाढी स ग्रसित रहैया मुदा उत्तरी बिहार जेना मिथिला खास के प्रभावित अच्छी कारण मिथिला नेपाल से सटल अछी जे हिमालय के बहुत करीब छै।
अहि भूमि पर बहुत रास नदी बहैत अछी जेना कोशी, कमला, गंडक, बलान, बागमती आदि। ई सब नदी हिमालय स निकैली क आगा जा अपन_अपन शाखा स मिलाई छैथ या बेशी भाग मुख्य नदी गंगा में जा मिले छैथ।
वर्षा ऋतु में जखन हिमालय पर बहुत रास वर्षा होई छै तखन ओ सब पैन नेपाल में बढ़ा लगे छै, त ओतय स बांध खोइल देल जाय छै जाहि स ई सब पैन अहि नदी के द्वारा मिथिला में प्रवेश करै छै, नदी सब पहिले स बारिश के कारण भरल रहल छै ओहि वजह से अत्यधिक पैन के वजह से बाढी आईब जाए छै।
एही कारण स मिथिला में लोक कोशी के शोक नदी सेहवो कहाई छैथ। बाढीक प्रकोप त सब गोटे जनाय छी जे कोना गामक गाम छन भैर में डूबी जाय छै,कतेक के घर बरबाद भ जाय छै, माल_जाल सब आय पैन में दहा जाय छै,कतेक लोक बही जाय छै। घरक अन्न वस्त्र सब दहाई जा के कारण खाय _पिबय के सेह्वो समस्या भ जाय छै, कल सब पैन में डूबी जाय के वजह से पिबय के पैन से नई भेटई छै, लोक सब परिवार समेत बांध पर आबि जीवन गुजारे लेल मजबूर भ जाय छैथ।
अहि समय में बहुत रास बीमारी सब सेहों बिकट रूप में सामने अबाई छै, सब स जायदा किसान सब के समस्या के सामना करे परेई छै कारण हुंकार सब के त रोजी रोटी सब खतम भ जाय छै,बाजार में समान सब के दाम मंहगाई के चरम सीमा पर पहुंच जाय छै जे आम आदमी के लेल कठिन छै,। याता यात के साधन पर सेहो असर होई छै,लोक त्राहि त्राहि करे लगे छै,
ओना ईहो सत्य छै की बीना पैन के जीवन संभव नई छै हर चीज के दू टा पहलू छै निक आ खराप। ते बाढी कखनो के नीको साबित होई छै कारण अहि हिमालय के पैन सा आ नदी के बढ़ी स कृषि बढ़िया भ जाय छै आर अपना बिहार मिथिला कृषि प्रधान शहर आय, त एत कहियो पैन के कमी नई होई छै जे स कृषि बाड़ी बढ़िया भ जाय छै, बाढी गेेेेके ला लाल बाद जे रेेेत आ गाद रही जाय छै ओहि स खेत के ऊर्जा शक्ति बैढ जाय छै, जय स खेत सब उपजाऊ भ जाय छै,
ओना त सरकार बहुत तरहक प्रयास क रहल छैथ अहि क्षेत्र में सुधार के लेल, नेपाल सरकार के साथ मिली , बहुत बांध सब सी बनल कोशिश जारी छै, मुदा जल के अधिकता अटेक छै की रोकनाय सम्भव नहीं भेट पाबी रहल छै।अगर पैन संरक्षित कराए के टैंक बनी जाय त संभव भ सकैया जे एतेक प्रकोप नही रहत बाढी के
केवल सरकार के आगा बढ़ला स नही हेतई संभव आय में सरकार आर तकनीकी विज्ञान के साथ साथ समस्त नागरिक के सेहो
सहयोग हैबाक चाही।
“मिथिला आ बाढ़ि”
–रिंकू झा।


text:
दिसपुर
दिसपुर /dɪsˈp[invalid input: 'oor']/ ( उच्चारण (सहायता जानकारी)) भारतक राज्य आसामक राजधानी छी । गुवाहाटी सहरक स्थानीय सहर रहल दिसपुर सन् १९७३ मे आसामक राजधानी बनल अछी । मेघालय राज्यक स्थापना भेला के बाद ई सहर शिलोङ बाद राजधानी बनल अछी ।
दिसपुर आसाम सरकारक क्षेत्र छी । दिसपुरक दक्षिणमे पौराणिक वशिष्ठ आश्रम आर शंकरदेव कलाक्षेत्र स्थित अछी । शंकरदेव कलाक्षेत्र सन् १९९० मे अस्तित्वमे आएल छल किया की ई क्षेत्रमे एकटा कला केन्द्रक कमी पिछला कते क वर्षसँ महसुस होएत रहल । आसाम सचिवालय भवन, आसाम संसद भवन आर राज्य आपातकालीन केन्द्र दिसपुरमे ही अवस्थित रहल अछी । आसाम मार्ग आर जिएस मार्ग दिसपुर भ के जाएत अछी । राजधानीक रूपमे जानल जाए वाला दिसपुर, गुवाहाटी चिया विमोचन केन्द्रक लेल प्रसिद्ध अछी । विभिन्न प्रकारक चायसभ एतय विमोचन करल जाएत अछी । ई केन्द्रमे सिटिसी चायके विश्वमे सबसँ पैग प्रजाति विमोचन करल जाएत अछी ।


text:
पूर्णिया। 15 जनवरी। बिहार मे शराब बंदीक बादो तस्कर गिरोह सक्रिय अछि। हर दिन शराब तस्कर सभ ओर कार्रवाई होयबाक खबैर भेटैत रहैत अछि। एहिकड़ी मे जिलाक पुलिस केँ बड़का सफलता भेटल अछि। पुलिस 2672 लीटर शराब बरामद केना अछि।
अपने क' बता दी कि पूरा जिला मेँ शराब बरामदगी अभियान चैल रहल अछि। तस्कर सभ पर सेहो कार्रवाई भ' रहल अछि। तस्कर सभक गिरफ्तारी लेल सघन छापामारी अभियान चैल रहल अछि।
टटका मामला मे बायसी थाना आओर सशस्त्र बल द्वारा गुप्त सूचनाक आधार पर बायसी पूरब चौक N.H-31 पर ट्रक नं0-BR-06 G/6256 सँ कुल-2672 लीटर 280 एमएल विदेशी शराबक संग एक तस्कर दीप नारायण यादव केँ गिरफ्तार कायल गेल अछि।


text:
हमर चित्रकला हमरा किनको ऊपर बोझ नहीं बSन देलक- ललिता पाठक
हम अपने सब सॅ श्रीमति ललिता पाठक जी के संक्षिप्त परिचय देब जा रहल छी | मधुबनी जिला के नरही गामक निवासी श्री अशोक कुमार झाक पुत्री ,जिनका नेनहिं सँ कलात्मक अभिरुचि रहलाक कारण आइ हिनका मधुबनी में कला क्षेत्र में के नहीं चीन्हइ छैन ,मिथिला पेंटिंग के साथ साथ लोक चित्रकला में से हो हिनकर मज़बूत पकड़ छैन | स्कूल के स्लेट पर सॅ सुरु भेल चित्रकला, आइ तक हजारों पेंटिंग बनेलखिन | माँ सरस्वती के एतेक कृपा हिनका पर छैन जे हिनकर पेंटिंग तैयार होइते बिका जाइ छैन| अपन पढ़ाई और घर के बहुत काज आइ हिनकर पेंटिंग के पैसा सॅ भेलेन |M.A. B.Ed. पास श्रीमती पाठक वर्तमान में उत्क्रमित मध्य विद्यालय लदनियाँ के शिक्षिका छथिन |मिथिला महान के तरफ सॅ हिनका बहुत बहुत शुभकामना |


text:
पटना, फरबरी १८, २०१६. मैथिली जिन्दाबाद!!
मैथिली लिटरेचर फेस्टिवल केर तीन दिवसीय आयोजन पटना मे साहित्यकार सबहक जुटानक हिसाबे महाकुम्भ समान देखेबे कैल, एहि बीच मैथिली भाषा-साहित्यक अनेकानेक नव प्रकाशित पोथी सबहक विमोचन सेहो भेल।
मैथिली पोथी मे सदैव उत्कृष्ट योगदान दैत आबि रहल सुपौल जिलाक रमण कुमार सिंह मैथिली जिन्दाबाद केँ पहिनहि जानकारी देने छलाहः
“किसुन संकल्प लोक, सुपौल सं निरंतर मैथिलीक उत्कृष्ट साहित्य प्रकाशित होइत रहल अछि। एहि क्रम में वरिष्ठ कवि नारायणजी केर कविता संग्रह ‘धरती पर देखू’, रमण कुमार सिंह केर पहिल मैथिली कविता संग्रह फेर सं हरियर, सुभाष चंद्र यादव केर उपन्यास गुलो आ तारानन्द वियोगी के आलोचना पोथी बहुवचन प्रकाशित भेल अछि। एहि चारू पोथीक लोकार्पण मैथिली लिटरेचर फेस्टीवल, पटना में होयत। मैथिली लिटरेचर फेस्टीवल आगामी 12 फरवरी, 2016 से 14 फरवरी, 2016 तक चलत। मैथिली लिटरेचर फेस्टीवल केर संपूर्ण कार्यक्रम पंद्रह सत्र मे विभाजित छैक।”
बिल्कुल ताहि अनुरूपे – पहिले दिनक दोसर सत्र यानि ‘उद्घाटन’ मे डा. तारानन्द वियोगी केर बहुवचन तथा सुभाषचन्द्र यादव केर गुलो उपन्यास केर विमोचन कैल गेल छल। कार्यक्रमक एक अन्य सत्र मे रमण कुमार केर मैथिली कविता संग्रह फेर सँ हरियर केर विमोचन कैल गेल छल। डा. नारायणजी केर संग्रह ‘धरती पर देखू’ केर विमोचन सेहो एहि आयोजनक समय मे कैल गेल छल। मैथिली जिन्दाबाद पर संपूर्ण विवरणक संग अलग सँ समाचार देल जायत जाहि मे सब पोथी पर चर्चा रहत।


text:
स्रोत जागरण समाचार: फोटो जागरण
समस्त उत्तर बिहार मे मात्र मुजफ्फरपुर केर नाम स्मार्ट सिटी बनेबाक १०० सिटीक नाम संग जुड़ल अछि। जखन कि गंगाक दक्षिण, ४ टा शहर बिहार सँ स्मार्ट सिटी मे जुड़ल। एहि विन्दु पर मिथिला क्षेत्रक उपेक्षा आ उपहास वर्दाश्त योग्य नहि हेबाक कारण देखबैत अपनहि दलक सरकारक निर्णय प्रति दरभंगाक सांसद कीर्ति आजाद असंतोष व्यक्त करैत प्रधानमंत्री संग पुन: माँग केला जे एहि लेल ओ स्वयं पहल करैथ। देखा चाही जे एहि माँग पर प्रधानमंत्री या शहरी विकास मंत्री या फेर कोनो भी सरोकारवालाक कतेक ध्यान जाइत छैक। एकटा नवोदित संस्था मिथिला स्टुडेन्ट युनियन द्वारा सेहो एहि लेल दिल्ली मे शान्ति मार्च बिना अशान्ति पसरने करत, सेहो खूब जोर-शोर सँ फेसबुक पर प्रचार कैल जा रहल अछि। लेकिन आइ धरिक संपूर्ण फूकास्टिंग (फेसबुक सँ हावाबाजी) पर गौर कैल जाय तऽ सौ मे सँ सातो टा कार्य सकारात्मक रूप मे पूरा नहि कैल जा सकल अछि। एकटा टन्ना आवाज कीर्ति आजाद पर सेहो लोक आरोप लगबैत अछि जे इहो केवल हावाबाजिये कऽ के शान्त होइत छथि, बेसीकाल ध्यान एम्हरे-ओम्हर रहैत छन्हि। हलाँकि एहि मे कतहु दुइ मत नहि जे एकटा टन्नो आवाज बनिकय मिथिला केँ कम सँ कम पेपर आ मिडिया मे नामित केने रहैत छथि। सार्थक परिवर्तन तऽ भेलाक बादे बुझायत। कहियो हिनकर योजना पर बिहार सरकार अंकुश लगौने रहैत अछि, कहियो ई अपने नदारद रहैत छथि, कहियो हिनकर चमचा-बेलचा सब हाकिमगिरी मे समय खराब करैत अछि। लेकिन काज अधर मे लटकले रहि जाइत अछि।
हालहि दरभंगा केँ वायु मार्ग सँ जोड़बाक पहल फेसबुक सँ भेल छल। सरकार भले एहि पर कोनो ध्यान नहि देने हो, मुदा बंगलुरु केर एक निजी वायुसेवा देनिहार कंपनी द्वारा आवश्यक गृहकार्य करैत एहि लेल भरोस देल गेल अछि जे ओ दरभंगा तक अपन उड़ान शुरु करत। विदित अछि जे दरभंगा मे एम्स खोलल जाय तेकरो माँग २०१५-१६ केर बजट मे एहि बातक चर्चा जे बिहार मे एकटा आरो एम्स खुजत केलाक बाद उठल छल। एहेन अनेको अभियान खाली नाम लेल चलैत अछि, पेपर मे समाचार बनिकय शिथिल पड़ि जाइत अछि। जनभावना मे एहि उपेक्षाक विरुद्ध संघर्ष करबाक कूबत न नेता मे, नहिये जनता मे। उपेक्षाक मारि पहिने उद्योग-धंधा एतय सँ विस्थापित करौलक, पुन: स्वदेशी माछ, मखान आ पान केर कृषि आधारित पेशा सेहो मरनासण्ण बनि गेल आ हालहि ट्रिपल आइटी सेहो दरभंगा सँ हँटाकय दक्षिण बिहार बिहटा मे स्थानान्तरित कैल गेल। दरभंगाक हालत सब दिन बद सँ बदतर भेल जा रहल अछि, कारण एहि ठामक नेता आ जनता मात्र गप्प आ हावाबाजी सँ परिवर्तनक माँग केवल पेपर मे उठाकय शान्त होयबाक आदी बनि गेल छथि।


text:
भोगेंद्र शर्मा मैथिल कोकिल महाकवि विद्यापति केँ अप्पन गाम मे बसबे चाहैत रहथिन। एहि बातक चर्चा ओ अप्पन ग्रामीण सभक संग केलनि मुदा कियो हुनका बात पर ध्यान नहि देलनि। 2001 मे भोगेंद्र अप्पन सपना साकार करबाक लेल सहरसा नंदलाली पथ केँ वर्तमान विद्यापति चौक पर एक बरक गाछ लगा ईंटा राखीकेँ ओहि पर विद्यापति धाम लिख देलनि। ऐहिक बाद ओ विद्यापति केँ मूर्तिक स्थापना केर संकल्प ल' झोरा ल'केँ घर सँ निकैल पड़ला।
मूर्तिकार भोगेंद्र शर्मा विद्यापति धामक स्थापना लेल जगह-जगह चंदा मांगब शुरू केला। ओ घूमी - घूमी एहि बातक पता करे लागला की एहि इलाकाक कुन लोग कता काज करैत अछि। भोगेंद्र हुनका सभसँ संपर्क करी हुनकर वेतन भेटबाक तारीख बुझी लैत रहथिन आओर ओहि तिथि आता पहुंच विद्यापति धामक नाम पर हुनका सँ चंदा ल' लैत रहथिन। ओ दिल्ली, पंजाब, मुंबई, कोलकाता, बंगलुरू सहित देशक कैको शहर सँ एहि तरहे चंदा एकत्रित केला। विद्यापति धामक स्थापना लेल भोगेंद्र खुदो पंजाब व हरियाणा मे मजदूरी केला आओर वापस गाम पहुंचला पर बाबा विद्यापति केँ मूर्ति बनायब शुरू केला। हुनकर बेटीक बिआहक बाद डाली पर के पाई लोग सभ देलनि ओहिक अलावा आओर 10 हजार ब्याज पर पैसा ल' ओ मूर्ति निर्माणक संकल्प केँ पूरा केला। विद्यापति केँ मूर्ति बनलाक बाद किछु जमीन केँ आवश्यकता छल।
भोगेंद्र सरकारी दफ्तर के कर्मी देवनाथ यादव सँ संपर्क केला। देवनाथ यादव सेहो मैथिली प्रेमी निकलला। ओ साढ़े तीन कट्ठा जमीन धामक नाम पर दान द' देलखिन। जमीन भेटते तत्कालीन विधायक संजीव झा परिसर केँ विकास लेल पौने तीन लाख केँ फंड देलनि आओर बरख 2014 मे विद्यापति धाम केँ विधिवत उद्घाटन भेल।
मूर्तिकार भोगेंद्र शर्मा अप्पन कला आओर कौशलक बल पर चंदा व दानक पाई सँ विद्यापति धाम मे कैको महापुरुष केँ मूर्ति बनेना छथि। जाहिमे कवि विद्यापति केँ अलावा राजा जनक, याज्ञवलक्य, राजा सलहेस, मांगैन खबास, वीर लोरिक, दीनाभद्री, अयाची, बेंगठा चमार, धर्नुधारी सीता केँ मूर्ति शामिल अछि। आब तेँ एहि घाम मे अब मूर्ति दान करनिहार सभक सेहो भीड़ जमा हुवा लागल अछि। भोगेंद्र शर्मा कहलनि कि हालहि मे प्रयोगक तौर पर धर्नुधारी मां सीता केँ 12 फीटक मूर्ति बनाओल गेल अछि। एहेन प्रतिमा भारत-नेपाल मे कतहुँ नहि अछि। ऐहिक बाद कारू खिरहरि व संत रविदास केँ मूर्ति बनेबाक योजना अछि।
उद्घाटनक बाद विद्यापति धाम जिला सहित पूरा बिहार मे पहचान बनेबा में सफल भेल अछि। विद्यापति धाम केँ पर्यटन स्थल बनेबाक लेल तत्कालीन अल्पसंख्यक कल्याण मंत्री डाॅ अब्दुल द्वारा पर्यटन मंत्री अनिता सिंह केँ पाती सेहो भेजल गेल छल, मुदा सरकारक दिस सँ एखन धरी कोनो कार्यवाही नहि भेल अछि। भोगेंद्र शर्मा क' उम्मीद अछि कि ई जगह मैथिली और मिथिला प्रेमिय सभक लेल एक तीर्थस्थल बनत। विद्यापति धामक विकास लेल भोगेन्द्र अप्पन जीवन समर्पित क' देना छथि। हुनका प्रयास सँ सहरसा मे एक सुंदर व समर्पित जगह केर स्थापना भेल अछि। 'मिथिला दैनिक' परिवार हिनकर एहि जुनून केँ सलाम करैत अछि।


text:
विदेह मैथिली नाट्य उत्सव 'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Friday, June 29, 2012
सुन्दर संयोग, सामवती पुनर्जन्म आदिक १९२० ई. सँ पहिने भेल मंचन
ऐ चारू नाटकक सामवेद विद्यालय काशीमे कएक बेर मंचन १९२० ई.सँ पहिनहिये भऽ चुकल अछि, "सुन्दर संयोग" एतैसँ प्रकाशित सेहो भेल।
सुन्दर संयोगक किछु आर मंचन:
१९७४ ई. माली मोड़तर (हसनपुर चीनीमिलक बगलमे), लक्ष्मीनारायण उच्च विद्यालय परिसरमे- निर्देशक श्री कालीकान्त झा "बूच", मुख्य अतिथि श्री फजलुर रहमान हासमी। दुर्गापूजामे। आयोजक देवनन्दन पाठक चीफ इन्जीनियर, आ केशनन्दन पाठक (ऑडीटर टीका बाबू), उद्घाटन: उदित राय मुखिया।
१९७६: करियन, समस्तीपुर। निर्देशक: कामदेव पाठक।
१९८१: पण्डित टोल, टभका (दलसिंहसरायक बगलमे): संयोजक डॉ उमेन्द्र झा "विमल", पूर्व प्रो. भाइस चान्सलर, का.सि. संस्कृत वि.वि.; आ म.म. चित्रधर मिश्र जे दरभंगा किलाक भीतरक शंकर मन्दिरक अधिष्ठाता रहथि आ म.म. उमेश मिश्र आ म.म. गंगानाथ झा हिनकर शिष्य रहथिन्ह।
१९८३:मउ बाजितपुर (विद्यापति नगरक बगलमे)
संस्कृत परम्परा आ पारसी थियेटरक गुणसँ ओतप्रोत ऐ नाटक सभक अन्यान्यो ठाम मंचन भेल अछि। -मलंगियाक जातिवादी रंगमंचक ई दुष्प्रचार कऽ रहल अछि जे ऐ नाटकक मंचन आइ धरि भेले नै छै जखन कि मलंगिया जीक जन्मसँ पहिने कएक बेर एकर मंचन भेल छै - मलंगिया जीक संस्था एकरो पुनर्लेखित कऽ "सुन्दर संयोग" नाटक केँ सेहो जातिवादी तँ नै बना देतै, मलंगिया जीक इजाद कएल तथाकथित राड़बला मैथिली आ ब्राह्मणबला सामन्तवादी मैथिली आ दोसर "खदेरन की मदर" वा "बुझता है कि नहीं" बला भ्रष्ट हिन्दीक संगम कए कऽ।


text:
हमतुरिया मे हम सभ एक-दु क्लास आगां-पाछां के लडका सभ संगे घुमलौं-फिरलौं...हंसी-मजाक करलौं... मस्ती करलौं. आब दिल्लीओ अएला के बाद शेखर लाल... सुमनलाल... राजीवलाल... उदयलाल... विनोद लाल... मनोजलाल सभ बीच-बीच मे मिलैत रहलौं... गाम घर के गप्प होएत रहल.
हमर बिआहक बात सुनतहिं सभ शनि दिन सांझ मे धमकि गेलाह. पार्टी होबाक चाही. हम शाकाहारी छी. मुदा मैथिल के पार्टी बिना माछ–चिकेन के भए नहिं सकैत अछि. पर्स सं पाई निकालि राजीव लाल चिकेन लाबय चलि गेलाह... विनोदलाल एक कैरेट भरि कs बीयर ल अएलाह... शेखरलाल दोसर चीज सभके ओरिआन मे लागि गेलाह. सुमनलाल मिठाई...नमकीन लs अएलाह. उदयलाल किचेन के भार संभारि खाना बनाबय लेल जे लड़का के राखने छलहुं ओकरा निर्देश देबय लगलाह... प्याज छिल त लहसुन छिल... मसाला ला त तेल ला. चूंकि हमरा लेल शाकाहारी खाना सेहो बनय के रहय ताही लेल उदयलाल के कनि बेसि प्रयास करय पड़ि रहल छलन्हि.
नौ बजे राति के करीब बोतल खुलि गेल... चिखना मे उबलल अंडा...हल्दीराम के भुजिया... दालमोट...मुंगफली...फ्राई काजू...सलाद राखल गेल. हम शराब त नहिं पिबय छी मुदा संग देबय लेल गप्प करैत भुजिया... सलाद खायत संग देबय लगलहुं. अगुआ...वरतुहार पर गप्प होय लागल. हम कहलिएन्ह जे लड़की के बाबूजी ओर भाय आएल छलखिन्ह. फोटो दs गेल छथिन्ह. आब सभ फोटो देखय लेल मारि करय लागल. फोटो देखतहिं शेखरलाल उछलि पड़ल आओर जोर सं बोलि पड़ल- अरे ई तो श्वेतबा है...
ई कि ? सभ भौंचक... ई केना जानैत अछि ?
शेखर- एकर जन्मपत्री त हमरा संग छ हितलाल ! ई सीएम साइंस कॉलेज के मैथ के एचओडी वीरेन्द्रबाबू के बेटी छथीह. कॉलेज के कोन लड़का नहिं हिनका चिन्हैत छल. कॉलेज के सभ सं सुन्नर लड़की. सभ लड़का हिनका पर फिदा...श्वेता सं बतिआय लेल लड़का सभ बहाना खोजैत छल. मुदा वीरेन्द्रबाबू के लs क सभ डरितो छल.
वीरेन्द्र बाबू हमर छोटका कका के संगी छलखिन्ह. कका के कहला पर हम हुनका घरों पर गेलहुं. ओतबे पता लागल जे श्वेता वीरेन्द्र सर से बेटी छथीह. ओहि के बाद हमर हुनका घर आना- जाना शुरू... ट्यूशन सेहो धs लेलहुं हुनका सं. श्वेता के चक्कर मे एकबेर बस स्टैंड के पाछा जे विनयआ रहय छ ओकरा सं झगड़ो भs गेल रहय कॉलेज मे. कि कहिअ भाय.. एक बेर देखबs त अपना मे नहिं रहबह. ओकरे लेल स्पैलंडर मोटरसाइकिल सेहो लेलहुं. अपना दिस स कोनो मौका नहिं जाय दी.. खूब हंसी-मजाक...घुमनाय- फिरनाय सभ होए. मुदा राखी दिन सभ गुड़ गोबर भ गेलह ... श्वेता के फोन आएल आबय लेल... दौड़ते गेलहुं. मुदा कि पता छल जे ओ पहिने सं राखी लs तैयार अछि...जानतहुं त जएबो नहिं करतौं.
मुदा हम ओकर मुसकी देखि ई आस मे कि कोन ठिकान...ई सभ दुनिया के दिखाबय लेल होए...लागल रहलौं... हमहुं साला पगला... पाछां-पाछां लागल रहलौं. इंटर कएला के बाद त दिल्लीए आबि गेलहुं. ओना पिछला दिन गाम गेल छलहुं त कका कहैत छलाह जे ओ बंगलौर सं आईआईएम कs रहल छथीह.
विनोदलाल- लs हितलाल... तोरा सं बेसि त शेखरलाल सं जानपहचान छनि. अपना धरि इहो बड़ कोशिश करलक. मुदा अपना त ओतेक देर वेट नहिं करय छिअ. जे होए तुरंत... न या छ तुरंत . अपन त हरदम तैयार... शर्ट के जेब मे हनुमान चालीसा त पेंट के जेब मे कंडोम...नहिं जानि कखन कि काज आबि जाय.
सभ हंसय लागल...हा-हा-हा-हा-हा...
हमरा रहल नहिं गेल. विनोद के झाड़ैत कहलिएन्हि- ई बुड़ि ...गप्प हांकय छ… बोलनाय दोसर गप्प छै ओर करनाय दोसर... ऑफिसे मे त पचासों टा लड़की छ... एकोटा तोरा संग अएलह कि नहिं? फर्क इहे छै जे तों सभ लड़की मे एकेटा चीज देखैत छsह आओर लड़की सभ लड़का मे सं सिर्फ एकेटा के देखैत छै. बुझलह कि नहिं.
हमरा तमसाएल देखला पर सुमनलाल बात संभारैत बोलय- भाय जे होए... फोटो देखि त लगैत छ जोड़ी मस्त रहतs.
हा-हा-हा-हा-हा...
विनोदलाल- आओर आब शेखर त साला सेहो भ s गेलह.
हा-हा-हा-हा
उदयलाल- तोरा हाथ नहिं लगलह... दोसर ककरो सं त चक्कर नहिं छलई न ?
शेखरलाल- नहिं भाय... कैरेक्टर पर कोनो सवाल नहिं उठा सकय छ. असल मे ओ एतेक दिल के साफ... हेल्पिंग नेचर के... हंसमुख... मिलनसार छै नहिं जे लोक गलत मायने निकलि लैत अछि. हमरो संग सेहो कहि सकय छ. ओना आई काल्हि के छौरा सभ के कि कहबह... जे लड़की नहिं मिलतह... ओकरा बारे मे दस तरहक हल्ला उठा देतह. ओ एहन छै त ओ ओहन छै.
हा-हा-हा-हा
शेखर- आओर हितलाल अपने जेहन छथि हंसमुख... मिलनसार... दोसर के दर्द समझय वाला छथि ओहि हिसाब सं दुनु के जोड़ि हिट रहतन्हि.
हा-हा-हा-हा
गप्प करैत राति के दु बाजि गेल...नौकरबा के कहलौ छोटू खाना लगाबय... खाना खएला के बाद एक बेर फेर श्वेता के गप्प शुरू भ गेल.


text:
नवका- पुरनका लेख सर्च करु...
सोनिया गांधीक बिहार दौरा
बिहार मे दुर्गापूजा के करीब विधानसभा चुनाव होएत. मुदा कांग्रेस अखने सं पूरा जोर लगा देने अछि. कांग्रेस अध्यक्ष सोनिया गांधी अगिला मास बिहार दौरा पर जा रहल छथीह. उम्मीद अछि सोनिया जी 15 अगस्त के बाद बिहार जएतीह. सोनिया जी पटना के गांधी मैदान मे एकटा रैली के संबोधित करतीह. एहि रैली के सफल बनाबय के लेल कांग्रेसी नेता सभ जी-जीन लगा देने छथिन्ह.
रैली के सफल बनाबय आओर चुनाव अभियान मे जान डालय लेल कांग्रेसक केंद्रीय मंत्री सभक राज्य दौरा जारी अछि. पिछला दिन मुकुल वासनिक...ज्योतिरादित्य सिंधिया... मुनियप्पा... श्रीप्रकाश जायसवाल दौरा कs क गेलाह. लाइन मे कइटा नेता छथि. भs सकैत अछि एहि मास बाद मे राज बब्बर...कृष्णा तीरथ... भरत सिंह सोलंकी सेहो अएताह.
गांधी मैदान मे सोनिया जीक ई रैली पांच साल बाद होबय जा रहल अछि. ओहि समय कांग्रेस के संग आरजेडी आओर एलजेपी छल...लालू जी आओर पासवान जी छलाह. मुदा एहि बेर कांग्रेस एकसरे ठाड़ होए जा रहल अछि. ओना अखन बिहार विधानसभाके स्थिति देखल जाए तं पार्टी के हाल निराशाजनक अछि... आओर प्रदेश नेतृत्व मे सिरफुटौव्वल भs रहल अछि. मुदा कांग्रेस नेता राहुल गांधी अपन मिशन बिहार शुरू कs पार्टी मे जान डालय के कोशिश शुरू कएलखिन्ह.
राहुल गांधी के मिशन बिहार के कारण केंद्रीय मंत्री आओर पार्टी के वरिष्ठ नेता सभक बिहार दौरा शुरू अछि. पार्टी बिहार विधान सभा चुनाव पर विशेष ध्यान दs रहल अछि. पार्टी के कोशिश नीतीश कुमार के खिलाफ अभियान तं चलाबय के अछिए... संगहि-संग कोशिश इहो रहत जे लालूजीक पार्टी के बेसि सीट नहि मिलि पाबय...यानी खेल बिगाड़य के कोशिश.
एम्हर नीतीश सरकार के खिलाफ घोटाला के जांच मामला सं विपक्षी पार्टी सभ के हाथ एकटा बड़का मामला लागि गेल अछि. कांग्रेस सेहो एकरा जोर-शोर सं उठाबय के कोशिश करत. मुदा नीतीश जीक पार्टी के कहनाय अछि जे चुनाव के समय जे कांग्रेसी नेता सभक बिहार मे टपकनाय शुरू भेल अछि अगर ओ शुरूए सं रहैत तं बिहार के किछ आओर मदद भेल रहैत...आओर लोक के कल्याण सेहो भेल रहैत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
सोलुखुम्बु जिला
सोलुखुम्बु जिला (नेपाली: सोलुखुम्बु जिल्ला listen (सहायता जानकारी), शेर्पा: ཤར་ཁུམ་བུ་རྫོང་ཁ། Wylie: shar khum bu dzong kha), नेपालक पूर्वाञ्चल विकास क्षेत्रक सगरमाथा अञ्चलक उत्तरी भागमे अवस्थित हिमाली जिला छी। विश्व सम्पदा सूचीमे सुचिकृत नेपालक पहिचान (शेर्पा भाषा: ཇོ་མོ་གླང་མ།, Wylie: jo mo glang ma ) सगरमाथा हिमाल एही जिलामे पडैत अछि।
पूर्वाञ्चलमे सडक सुविधासँ आबद्ध भेल मात्र जिला होमएसँ एतय कऽ मनोरम हिमशिखर आ उच्च पर्वतीय क्षेत्र विश्व मानचित्रमे प्रसिद्ध रहल अछि। ई जिलाक पर्यटकसभक सांग्रिला कहि सेहो चिनहल जाइत अछि। विश्वक साहसी तथा प्राकृतिक तथा सांस्कृतिक विषयमे रुची राखैवाला सभक लेल ई जिला हरपल आकर्षित करैत रहल पावैत अछि। ई जिला पूर्वाञ्चलक जिलासभमे सभसँ कम जनघनत्व भेल जिलामे पडैत अछि। ई जिलामे ३१ टा गाउँ विकास समितिसभ अछि आ १ टा नगरपालिका सेहो अछि।
जिलाक नामकरण[सम्पादन करी]
- जखन नेपाल उपत्यकासँ किराँतसभ पराजित भेल ओकर बाद ओ सभ पुर्व दिशातर्फ गेल। ओ बखतमे पुर्वक तीन गुफामे बैस सिकार खेलक अपन जिवीकोपार्जन करै लागल। किराँत राई “थुलुङ्ग” भाषा अनुसार “स्युले” अर्थात् तीन आ “खोम बु” अर्थात् गुफा अछि, जे “स्युले खोम बु” कहिक वाक्य बादमे अपभ्रंश भऽ सोलुखुम्बु भेल अछि।
- किराँती भाषामे पश्चिम तर्फसँ आवि माँझ किराँतमे बैसेवालाक खुम्बुङवा कहल जाइत छल आ तिब्बती भाषाक शर शब्द जोडि शरखुम्बु भेल आ ओ शब्द अपभ्रश भ सोलुखुम्बु बनल विश्वास कएल जाइत अछि।
- सोलुखुम्बु जिलाक सदरमुकाम क्षेत्रमे बहैवाला सोलुखोला आ उत्तरस्थित खुम्बुला हिमालक काखमे खुम्बु उपत्यका रहल आ ओ शब्दसँ ही सोलुखुम्बु नामकरण भेल किम्वदन्ती सेहो पावैत अछि।
- तिब्बती आ शेर्पा भाषामे (ཤར་ཁུམ་བུ།) शर-खुम-बु अर्थात् पूर्व तर्फक पवित्र भूमि होइत अछि आ एही शब्द अपभ्रंश भ सोलुखुम्बु भेल मानल जाइत अछि।
भौगोलिक अवस्था[सम्पादन करी]
- अक्षांश:- २७ डिग्री २०' ३९' सँ २८ डिग्री ६' २४' उत्तर
- देशान्तर:- ८६ डिग्री ०' २१' सँ ८७ डिग्री ०' १' पूर्व
- सिमाना:- पूर्व-सङ्खुवासभा आ भोजपुर जिला,पश्चिम-दोलखा आ रामेछाप जिला,उत्तर-चीनक तिब्बत, दक्षिण-ओखलढुङ्गा आ खोटाङ जिला
- क्षेत्रफल:- ३,३९,७७६ हेक्टर
- औसत लम्बाइ:-
- औसत चौडाइ:-
- भौगोलिक विभाजन:- हिमाली क्षेत्र
- सभसँ उंच स्थान:- ८८४८ मिटर सगरमाथा हिमाल
- सभसँ निच स्थान:- ६०० मिटर तुइनटार
- सदरमुकाम:- दुधकुण्ड
भौगोलिक विभाजन[सम्पादन करी]
हिमाली क्षेत्र[सम्पादन करी]
उच्च पर्वतीय क्षेत्र[सम्पादन करी]
मध्य पहाडी क्षेत्र[सम्पादन करी]
हावापानी[सम्पादन करी]
जल सम्पदा[सम्पादन करी]
व्यापारिक महत्वक स्थानसभ[सम्पादन करी]
प्रमुख धार्मिक क्षेत्र[सम्पादन करी]
जिलागत निर्वाचन क्षेत्र अन्तर्गत सोलुखुम्बु जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सोलुखुम्बु जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
बाह्य जडीसभ[सम्पादन करी]
निर्देशाङ्क: २७°३०′उ॰ ८६°३५′पू॰ / २७.५००°N ८६.५८३°E


text:
साहित्य आ मैथिली सिनेमाक गप सेहो हेतैक जाहिसँ मैथिली रंगभूमि वास्ते किछु नव आ ठोसगर प्रारूप बनाओल जेबाक इंतजार समस्त मिथिलावासी केर निश्चिते रहतनि। विकाश झा आ हुनकर टीमके समस्त कलाकार द्वारा कृत लघु सिनेमा "कवि कल्पना" केर पहिलबेर प्रदर्शित कएल जेबाक समाद भेटल अछि। अहि सिनेमाके 17 मार्चक सांझ 6:30 बजेसँ प्रदर्शित कएल जायत।
मैथिली साहित्य, संस्कृति आ कला क्षेत्रमे जतेक लोकनि प्रत्यक्ष वा अप्रत्यक्ष रूपे काज कए रहलाह छथि, सभगोटेक उपस्थिति सँ मैथिलीक पृष्ठभूमि निश्चित मजगूत होयत।
विदित हो जे ई आयोजन 'मैथिली-भोजपुरी अकादमी' सह दिल्ली सरकार द्वारा आयोजित कएल जा रहल अछि।


text:
नेपालक मैथिली समाचार
नेपाल सरकार द्वारा मैथिलीक चर्चित लेखक व पत्रकार श्री दिनेश यादव केँ विद्यापति पुरस्कार कोषसँ “मैथिली अनुसंधान पुरस्कार” सँ सम्मानित कएल गेलनि। जनकपुरमे काल्हि आयोजित सम्मान समारोहमे हिनका 1 लाख टाका, दोसाला आ ताम्रपत्र देल गेलनि। नेपालक सप्तरी जिलाक निवासी श्री यादव नेपालक चर्चित अखबार ‘कांतिपुर’क वरिष्ठ उप- संपादक छथि।
नेपालक इतिहासमे मैथिली भाषाक नाम पर देल जा रहल ई सभसँ पैघ राशि वाला पुरस्कार अछि। एहि पुरस्कारक शुभारंभ विक्रम संवत २०६८ ( वर्ष 2011) मे भेल अछि। एखन धरिमे मैथिलीक 33 व्यक्तित्वकेँ इ सम्मान देल जा चुकल अछि।
श्री दिनेश यादव जी केँ हार्दिक बधाइ आ शुभकामना।


text:
पूछबाक अछि त दिल सॅ पूछू कतेक प्रेम अछि अहाँ से
गीत
आबू लग त आउ हमर बात सूनू
किछु हम कही किछु अहूँ कहू
हमर मन बेचैन अछि सजनी अहाँ के लेल -2
पहिल बेर जखन हम देखलौं अहाँ के
बनायब हम अप्पन सोचलौं अहाँ के
मुँहक बात मुँहें रहि गेल , आँखि त हमर सब किछु कहि गेल
आँखि त हमर सब किछु कहि गेल
अहाँ ताकेत रही दोसर दिस सजनी
एको बेर नहिं हमरा दिस तकलौं अहाँ
ई देखिते जेना हमर दिल टूटि गेल
बिना देखने कियो जेना दिल लूटि गेल
मन छटपट-2 करय सजनी अहाँ के लेल
हमर बेचैन अछि सजनी अहाँ के लेल
आबू लग त हमर बात सूनू
किछु हम कही किछु अहूँ कहू
हमर मन बेचैन अछि सजनी अहाँ के लेल -2
आई दोसर बेर जखन भेटलौं अहाँ
सोचलौं मनक बात हम जरुर कहि देब
जे आई तक हमरा मन में छल
कि अहूँ के मन में एना किछु छल
बात मानु ........................ -2 याद जखन अहाँ के आबय अछि तखन
बिन पानि के माछ जकाँ तड़पय अछि मन
हमर दुःख बूझू , सजनी किछु त कहू
सजनी किछु त कहू , हमर दुःख बूझू
एना सतावय छी हमरा कथी के लेल
हमर बेचैन अछि सजनी अहाँ के लेल
आबू लग त आउ हमर बात सूनू
किछु हम कही किछु अहूँ कहू
हमर मन बेचैन अछि सजनी अहाँ के लेल -2
(तर्ज - सलाम ए इष्क मेरी जान जरा कबूल कर लो )
आशिक ’राज’


text:
विद्यापति केर सोझां सं जहिना उगना देखिते-देखिते अंतर्धान भेल छलाह तहिना ठाकुर जी हमरा सबहक सोझां सं अंतर्धान भ’ गेलाह. सकल समाज ओहि समय से अनंत पीड़ा कें अनुभव केलक जे कहियो विद्यापति उगनाक बिछोह मे अनुभूति केने छलाह. साहित्यकार हो वा सामान्य सामाजिक कार्यकर्ता कोरोना सन संकट काल मे बाट-घाट भटकैत-तकैत देखल गेलाह. मुदा ई उगना किनको हाथ नै अएलनि. तथाकथित बड़का सं बड़का लोक एहि काज मे अपना कें झोंकने रहलाह, हुनका सब कें अपन क्षमताक जे एकटा सीमा होइ छै, तकर दर्शन भेलनि, उगना नै भेटलनि. ई उगना विद्यापतिक साहित्य कें आत्मसात क’ स्वयं साहित्यकार रूप मे आएल छलाह. ई उगना साहित्याकरेटा नै छलाह! अनेक तरहक क्षमता आ प्रतिभा सं युक्त छलाह, हमर सबहक ठाकुर जी, राम लोचन ठाकुर!
एतय हम सम्पादक रूप मे राम लोचन ठाकुर (Ram Lochan Thakur) केर काज हुनक कृतित्व कें स्मरण क’ रहल छी. सम्पादक कें सोझ अर्थ ई भेल जे ओ व्यक्ति जे कोनो काज वा लक्ष्य कें अपना हाथ मे लेइत अछि, ओकरा पूर्ण करैत अछि, सम्पादित करैत अछि. राम लोचन ठाकुर केर जीवन संघर्ष केर गाथा अछि जतय ओ अपन व्यक्तिगत, पारिवारिक, सामाजिक आदि जिम्मेवारी कें अपना हाथ मे लेइत रहलाह, जूझैत रहलाह, जीतैत रहलाह. अनेकानेक कठिन लक्ष्य कें पबैत रहलाह, पूर्ण करैत रहलाह. ई जीवन छै, एहि जीवनक एकटा सुपर सम्पादक छै, जकरा सं कर्मठता बलें ठाकुर जी लड़ैत रहलाह, तकरा सं अपन हिस्साक हक-हुकूक लूझैत रहलाह.
अनेक काज अनेक उद्देश्य कें राम लोचन ठाकुर नीक जकां सम्पादित केलनि. ई जिनगी छै, एकर एकटा सीमा छै, एकटा सुपर सम्पादक छै तैं बहुत किछु पूर्ण भेलनि किछु अपूर्ण रहि गेलनि. जिनगीक बाट पर ई एकटा योद्धा छलाह तैं गाम सं नव बाट नव संघर्ष लेल कलकत्ता अएलाह. छोट-छीन काज करैत शिक्षा ग्रहण केलाह आ सरकारी नौकरी धरि हासिल केलनि, दिन-दुनिया बदलि गेलनि. समाजक अवस्था पर नजरि गेलनि त’ जतय-जतय हिनका लगलनि जे हुनक जरूरति छै, ओ अपना कें ओहि मे झोंकि देलनि. एक कार्यकर्ता, एक रंगकर्मी, एक कवि, एक अनुवादक, एक व्यंग्यकार, एक साहित्यकार रूपें श्रेष्ठता कें प्राप्त केलनि. जहिना मैथिली भाषा, मिथिला समाज लेल राम लोचन ठाकुर प्राण देइत छलाह, तहिना सम्पूर्ण समाज हुनका सम्मान देइत रहलनि, द’ रहल छनि.
मोन पड़ि रहल अछि जे राम लोचन ठाकुर 2008 केर वर्षान्त मे कोनो दिन मैथिली दैनिक ‘मिथिला समाद’ कार्यालय मे सम्पादक तारा कान्त झा सं भेंट करबाक लेल आएल छलाह. ओ पहिल दिन छल जे हुनका एतेक निकट सं देखबाक सुयोग लागल छल. राम लोचन ठाकुर कें अनेक मंच आदि पर देखैत-सुनैत छलहुं, हिनक साहित्य पढ़ैत रहैत छलहुं, से हुनका एतेक निकट सं देखि हमरा बहुत बेसी हर्ष भेल छल. जें कि पढ़बा-लिखबा मे रुचि रहैत छल, चेष्टा रहैत छल, सम्पादक तारा कांत झा कोनो एहन साहित्यिक अतिथि जे कार्यालय मे अबैत छलाह हुनका सं भेंट करबैत छलाह, ओहि विषय मे किछु चर्च करैत रहैत छलाह. ओहि दिन राम लोचन ठाकुर एकटा खुशखबरि लेने आएल छलाह जे ‘मिथिला दर्शन’ शुरू होबएबला छै आ से हुनके सम्पादन मे बहार हेतै. एक दशक सं बेसी समय धरि मैथिलीक सबसं प्रतिष्ठित पत्रिका रूप मे मिथिला दर्शन केर जे सुनाम रहलै से राम लोचन ठाकुर केर अथक परिश्रम, प्रतिभा सं संभव भेलैक.
मिथिला दर्शन पत्रिका – साहित्य, समाजक दर्पण छल जकर पहिल पन्ना पर कविवर सीताराम झा केर प्रचलित पांति अंकित छल, पाएब निज अधिकार कतहु की बिना झगड़ने? अछि सलाइ मे आगि बरत की बिना रगड़ने? – एहि पांति मे हमरा सब कें अपन सबहक राम लोचन ठाकुर केर मूल भाव, मूल स्वर भेटैत अछि. मिथिला दर्शन मे समय-समय पर किछु ने किछु प्रयोग होइत रहलै. सामाजिक, पारिवारिक, साहित्यिक आदि स्वरूप मे सामंजस्य रखैत अनेक स्थायी स्तम्भ, धारावाहिक कथा-उपन्यास सबहक बाद खूब कम जगह बचैत छलै. ताहि पर बड़का सम्पादकीय टीम आदि कें सम्हारैत कार्यकारी सम्पादक राम लोचन ठाकुर कें किछु विशेष करबाक बेसी अवसर नै छलनि तथापि समय-समय पर हुनक सम्पादकीय कौशल, हुनक दृष्टि, हुनक लेखन केर जोरदार उपस्थिति मिथिला दर्शन पत्रिका माध्यम सं देखबा मे अबैत रहल.
साहित्य आ पत्रकारिता केर जाहि ओज लेल राम लोचन ठाकुर केर पहिचान छनि तकरे प्रतिफल अछि जे कतिपय महत्वपूर्ण विषय पर मिथिला दर्शन केर कवर स्टोरी, विषय विशेष आलेख आदि निकलैत रहल. रामलोचन ठाकुर केर लिखल सम्पादकीय सब सेहो हमरा सब लेल मार्गदर्शक अछि. मिथिला दर्शन मैथिली पत्रकारिता क्षेत्र मे एकटा महत्वपूर्ण हस्तक्षेप रखैत अछि आ से कार्यकारी सम्पादक राम लोचन ठाकुर बिचला खाम्ह जकां एहि पत्रिका कें सम्पादित करैत रहलाह. हम सब देखलियै जे कोना हुनका बेमार-लाचार होइतहि पत्रिका शिथिल भेल, फेर बन्न भ’ गेल.
पत्रकारिता एकटा हिस्सक होइ छै, एक बेर एकर हिस्सक लागल त’ बेर-बेर अहां कें ई क्षेत्र आकर्षित करैत रहैत अछि. सम्पादन सिद्धांत पर चलएबला अभीष्ट प्राप्त करबाक एकटा एहन कला होइ छै जे अहां कें सामर्थ्य भरि काज करबाक, काजक केन्द्र मे रहबाक अवसर देइत अछि. राम लोचन ठाकुर केर जीवन हुनक कृतित्व कें देखबै त’ अहां कें एहि सं जुड़ल क्रियाकलाप बहुतायत देखबा मे आएत. राम लोचन ठाकुर मूल रूप सं एकटा कार्यकर्त्ता एकटा एक्टिविस्ट छलाह जे हुनका एकटा सफल सम्पादक बनबैत छल. हुनका प्रयोग करबाक एकटा कछमच्छी लागल रहलनि आ पत्रकारिता मे ठाकुर जी कें हुनक प्रयोग सब लेल सेहो स्मरण कएल जाइत रहत.
राम लोचन ठाकुर मैथिली केर काज करैत पहिने रंगमंच पर इजोत पसारलनि. जखन ओ रंगमंच माध्यम सं अलख जगा रहल छलाह तखनो पत्रिका कें माध्यम बनओलनि. साल 1973 मे मैथिली रंगमंच केर मुखपत्र रंगमंच नामक पत्रिका हुनक सम्पादन मे निकलल छल. मैथिली नाट्य साहित्य केर विवेचन-विश्लेषण करैत ओकरा समृद्ध करबाक आकांक्षा सं प्रकाशित ई पत्रिका एकटा महत्वपूर्ण डेग छल. ई पत्रिका मात्र एकहि अंक आबि सकल. ओम्हर नवलेखन कें प्रोत्साहित करबाक लेल वीरेन्द्र मल्लिक केर सम्पादन मे साल 1973 मे पत्रिका अग्निपत्र शुरू भेल, बाद मे साल 1976 मे तकर सम्पादन केर जिम्मा सेहो राम लोचन ठाकुर कें लेबए पड़लनि. ई लोकनि अग्निजीवी साहित्यकार लोकनिक नबका वर्ग कें दिशा देखेबाक काज केलनि. नामे अनुरूप अग्निधारा विकसित भेल आ लेखन मे एकटा उर्जा आ नवीनता सम्पन्न लेखक लोकनिक हेंज तैयार भेल. मैथिली साहित्य लेल ई एकटा बेस महत्वपूर्ण घटना रहल. एही बीच हस्तलिखित पत्रिका ‘सुल्फा’ बहराएल जकर सम्पादक राम लोचन ठाकुर आ कुणाल छलाह. हस्तलिखित पत्रिका ‘सुल्फा’ एकटा अजगुत प्रयोग रूप मे प्रकाशित होइत छल. साल 1975 मे सम्पादक राम लोचन ठाकुर कुणाल आ अग्निपुष्प संग मिलि ई पत्र लिखैत छलाह. एहि पत्र कें प्रत्येक रविदिन कें निकालल जाइत छल. ओ सब एहन समय छल जखन सम्पादक राम लोचन ठाकुर अनेक अभिनव प्रयोग सब केलनि आ सक्रियता बनओने रहलाह.
देसकोस (सम्पादक विनोद कुमार झा, 1981), देसिल बयना (सम्पादक जनार्दन झा, 1981) सन पत्रिकाक स्वरूप निर्धारण, ओकर संचालन मे राम लोचन ठाकुर केर योगदान अविस्मरनीय अछि. एहि दुनू पत्रिकाक प्रकाशन-सम्पादन मे ठाकुर जी नेपथ्य सं महत्वपूर्ण योगदान देइत रहलाह. ई पत्रिका सब आगामी समय मे मैथिली पत्रकारिता कें दिशा देबए मे भूमिका निमाहलक. कलकत्ता राम लोचन ठाकुर केर कर्मस्थली रहलनि आ ओहि सब समय मे कलकत्ता आन्दोलनक भूमि छल, क्रियाकलापक भूमि छल. एक सं एक सामाजिक कार्यक्रम, कार्यकर्ता, भाषा-साहित्य सं जुड़ल आन्दोलन, रंगकर्म आदि सहित सम्पूर्ण रूप सं ई धरती उर्वर आ जागृत छल. राम लोचन ठाकुर धरातल पर सेहो बेस एक्टिव छलाह आ पत्रकारिता केर शक्ति सं सेहो परिचित छलाह. एक्टिविस्ट रूप मे जखन कखनो हुनका लगलनि जे आब बेसी शक्ति समेटि क’ जोरदार रूप सं सोझां अएबाक चाही त’ पत्रकारिता कें अपन हथियार अपन मशाल बनओलनि.
अखिल भारतीय मिथिला संघ केर पत्रिका ‘मैथिली दर्शन’ जखन जनवरी 2005 मे पुनः प्रकाशित होएब शुरू भेलै त’ राम लोचन ठाकुर तकर सम्पादक बनाओल गेलाह. ई पत्रिका मार्च 2006 धरि प्रकाशित भेल. एकर बाद मिथिला दर्शन केर प्रकाशन पुनः मइ-जून 2009 मे शुरू भेलै त’ कार्यकारी सम्पादक रूपें अपन सेवा देलनि. राम लोचन ठाकुर मिथिला दर्शन केर सम्पादन जनवरी-फरवरी 2020 धरि केलनि. बेमारी सं ग्रसित भेला पर अक्षमतावश ओ सम्पादन छोड़लाह. एहन समाद जखन हमरा सब कें भेटल त’ मिथिलेश कुमार झा संग 'राम लोचन ठाकुर' केर दमदम आवास पर 2 फरवरी 2020 कें भेंट क’ गपशप कएल. मिथिलेश कुमार झा लिखित ई गपशप मिथिमीडिया पर पढ़ल जा सकैत अछि.
एहि प्रकारें हम सब देखैत छी जे राम लोचन ठाकुर रंगमंच, अग्निपत्र, सुल्फा, मैथिली दर्शन, मिथिला दर्शन आदि पत्रिका कें सम्पादित कएलनि. ओतहि देसकोस आ देसिल बयना पत्रिका केर सम्पादन मे महत्वपूर्ण भूमिका निमाहलनि. एकर अतिरिक्त राम लोचन ठाकुर कतिपय महत्वपूर्ण ग्रंथ सबहक सम्पादन सेहो केलनि जाहि मे मैथिली लोककथा, आजुक कविता, कविपति विद्यापति मतिमान, युगप्रवर्तक कवीश्वर चन्दा झा, जयकान्त मिश्र समज्ञा आदि महत्वपूर्ण अछि.
राम लोचन ठाकुर मैथिली आन्दोलनी, मातृभाषाक सेनानी, रंगकर्मी, कवि, अनुवादक ओ संपादक रूपें विख्यात छथि. हिनक मैथिलीक प्रति प्रतिबद्धता अनुपम रहलनि. ठाकुर जी पत्र-पत्रिका सहित कतेको मैथिली ग्रंथक सम्पादन सेहो केने छथि. सम्पादक सहित अपन समस्त स्वरूप मे राम लोचन ठाकुर अनंत काल धरि हमरा सब कें बाट देखबैत रहताह. हम हिनका सादर नमन करैत छी!
— रूपेश त्योंथ
- - - - -
प्रस्तुत आलेख मिथिला विकास परिषद द्वारा कोलकाता मे आयोजित 'राम लोचन ठाकुर : व्यक्तित्व ओ कृतित्व' कार्यक्रम मे पढ़ल गेल छल. मधुबनी सं प्रकाशित पत्रिका अरुणिमा मे ई आलेख प्रकाशित भेल अछि.
Tags: आलेख


text:
लखनऊ। 21 मार्च। उत्तर प्रदेश मे योगी आदित्यनाथ के मुख्यमंत्री पदक कार्यभार समहैरते क़साईख़ाना पर कार्रवाई तेज भ' गेल अछि। आय मंगल दिन गाजियाबाद मे अवैध रूप सँ चलाओल जे रहल 15 क़साईख़ाना क' बंद कराओल गेल अछि। ई सभ क़साईख़ाना गाजियाबाद के केला भट्टा इलाका मे चलाओल जे रहल छल। ओता एखनो मौका पर भारी पुलिस बल तैनात अछि। ऐहिक संगे लखीमपुर खीरी मे एक क़साईख़ाना के सील क' देल गेल अछि। बताओल जे रहल अछि कि ई क़साईख़ाना बिना लाइसेंस के चलाओल जे रहल छल। एहिसँ पहिने कैल्ह सोम दिन इलाहाबाद मे सेहो दू गोट क़साईख़ाना बंद कराओल गेल छल।
अपने के बता दी यूपी विधानसभा चुनाव प्रचार केर दौरान योगी आदित्यनाथ कैको दफा क़साईख़ाना के मुद्दा उठेना छला। प्रचार केर दौरान योगी कहने छला कि यूपी मे बीजेपी केर सरकार बनला पर सभ अवैध क़साईख़ाना बंद कराओल जायत। बीजेपी के राष्ट्रीय अध्यक्ष अमित शाह सेहो कैको दफा क़साईख़ाना बंद करेबाक बात कहने छला। ऐना में रवि दिन मुख्यमंत्री पदक शपथ लेबाक बाद क़साईख़ाना सभके बंद करेबाक कार्रवाई योगी के एक्शन के हिस्सा मानल जे रहल अछि।